en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu
Navsari City - Clean, Green & Smart
Your one stop destination for latest happenings in Navsari City! Kalpesh Kevatnoreply@blogger.comBlogger815125tag:blogger.com,1999:blog-8130755525004602296.post-16153766525761836232019-03-31T11:10:00.003+05:302019-03-31T11:10:50.217+05:30
વેજલપોરના ફાર્મ હાઉસમાં દારૂની મહેફિલ માણતા સુરતના 14 સહિત 15 ઝડપાયા
વિજલપોર નગરપાલિકામાં વેરા વસૂલાતમાં ભારે લાલિયાવાડી, અહીં 7-8 વર્ષથી વેરો ન ભરનારા પણ છે
નવસારીમાં બેંક મેનેજરની મીલીભગતથી રૂ. 2.27 કરોડની હોમલોનની છેતરપિંડી
કબીલપોર GIDCના વર્કશોપમાંથી તસ્કરો 9 લાખની મત્તા ચોરી ફરાર
પોલીસના સ્વાંગમાં લોકોને લૂંટતી ઈરાની ગેંગના બે ઝડપાયા, નવસારી અને વલસાડના 15 ગુના ઉકેલાયા
બીલીમોરા વિસ્તારમાં ગત 25 માર્ચે રાત્રિના સમયે પોલીસ પેટ્રોલિંગ કરી રહી હતી ત્યારે પલ્સર બાઇક ઉપર બે ઇસમો પૂરઝડપે જતાં હોય પોલીસને તેમની ઉપર શંકા જતાં તેમનો પીછો કર્યો હતો. ડિવાઈડર આવી જતાં તેમની બાઇક સ્લીપ થઈ ગઈ હતી. બાઈક સ્લીપ થતા બંને જમીન પર પડતાં તેમને હાથ અને પગમાં ઇજા પહોંચી હતી. પોલીસે બંનેની શંકાને આધારે બાઇક ઝડપી ચલાવતા હોય તે અંગે ગુનો દાખલ કર્યો હતો.  પોલીસ તપાસમાં તેઓએ બીલીમોરા ખાતે બે અને ચીખલીમાં 1 નકલી પોલીસ બનીને વૃદ્ધોને આગળ ચોરી થાય છે તેમ કહીને સોનાના દાગીના રૂમાલ અને થેલીમાં મુકાવીને સિફતપૂર્વક સેરવી લેતા હોવાનો ગુનો કર્યો હોવાનું જણાવ્યુ હતું. આરોપીઓએ તેમનું નામ ખમ્મર અનવર અલી જાફરી અને હંસતુલલા નાદર જાફરી (રહે. ગઇબી નગર, પીરની પાડા, ભીવંડી, જિ.ઠાણે, મહારાષ્ટ્ર) જણાવ્યું હતું તેઓ ઈરાની ગેંગના સભ્યો હોવાનું પણ જણાવ્યુ હતું. તેમણે નકલી પોલીસનો સ્વાંગ રચીને નવસારી, વલસાડ જિલ્લા અને મહારાષ્ટ્રમાં અનેક ગુના આચર્યાનું પોલીસને જણાવ્યુ હતું. આ ઉપરાંત એકલદોકલ જતી મહિલાના ગળામાંથી સોનાની ચેઈન ખેંચવાના બનાવોને અંજામ આપ્યો હોવાનું પોલીસને જણાવતાં પોલીસે વધુ તપાસ હાથ ધરી છે.   બાઇકની નંબર પ્લેટ પણ ખોટી  બીલીમોરા પોલીસે 25મીએ ઈરાની ગેંગના બે આરોપીની અટક કરી તે બાઇકના નંબર ખોટા હતા. જેમાં સાચી નંબર પ્લેટ MH-04-JI-6498 હતી તેની ઉપર બદલીને MH-04-HB-2938 લગાવી હતી. પોલીસે તપાસ કરતાં નંબર પ્લેટ ખોટી હોવાનું અને બાઇક મહારાષ્ટ્રના નવાદા પોલીસ મથકમાં ચોરાઈ હોવાની ફરિયાદ નોંધાઈ હોવાની હોવાની માહિતી પોલીસને મળી હતી. આ અંગે નવસારી પોલીસે વધુ એક ગુનો દાખલ કરશે.   નવસારી જિલ્લામાં બનેલી છેતરપિંડીની ઘટના   કિસ્સો 1-  13મી મે 2018 એ મગનભાઇ ટંડેલ (રહે બીલીમોરા)ને છેતરી ગૌહરબાગ પાસેથી કિંમત રૂ. 35000ની સોનાની ચેઈન તફડાવી હતી.  કિસ્સો 2-  29મી ડિસેમ્બર 2019એ દિનુભાઈ પટેલ (રહે વાઘરેચ, જવાહર રોડ)પાસેથી રૂ. 25 હજારની સોનાની ચેઈન તફડાવી હતી.  કિસ્સો 3-  17મી જાન્યુઆરી 2019એ જયસિંહ પરમાર (રહે. ચાંપલધરા, ચીખલી)ને ઇટાલિયા હાઈસ્કૂલ પાસેથી સોનાની ચેઈન અને વીટી મળી કુલ રૂ. 25 હજારની મત્તા તફડાવી ગયા હતા. આ ત્રણેય ગુનામાં આ બંને આરોપી સામેલ હતા.   આવી છે આ લોકોની મોડસ ઓપરેન્ડી  ઈરાની ગેંગ દ્વારા રસ્તા પર જતાં વૃદ્ધો તેમનો સોફ્ટ ટાર્ગેટ હોય છે અને તેમની પાસે જઇને પોલીસ તરીકે ઓળખ આપીને વિશ્વાસમાં લઈને આગળ ચોરી કે લૂંટની ઘટના બની છે તેમ કહીને દાગીના તમારા રૂમાલ અથવા થેલીમાં મૂકી દો તેમ વાતચીત કરીને માત્ર 3થી 4 મિનિટમાં હાથચાલાકી કરીને ગુનાને અંજામ આપે છે અને બનાવના સ્થળેથી ભાગી જાય છે.   ગુનાહિત ઇતિહાસ  ઈરાની ગેંગના આરોપી ઓને બે વર્ષ પહેલા વડોદરા પોલીસે ઝડપી લીધા હતા. ત્યારબાદ પોલીસની પકડમાં આવ્યા ન હતા. ઈરાની ગેંગના આરોપી મહારાષ્ટ્રમાં આવેલા ભિવંડી ખાતે રહે છે. ઈરાની ગેંગના લોકોના હાથચાલાકીના ગુણો વંશપરંપરાગત હોય છે. ચોરી થકી જ પોતાના પરિવારનું જીવન નિર્વાહ ચલાવે છે અને ભણતરનું પ્રમાણ ખૂબ ઓછું હોય છે. સાદું જીવન જીવતા હોયછે.   આરોપીના મહારાષ્ટ્રમાં પણ 100થી વધુ ગુના  બીલીમોરા પોલીસે પકડેલા ઈરાની ગેંગના બે આરોપીઓએ નવસારી જિલ્લાના ગણદેવી ખાતે 2 અને ચીખલી ખાતે 1 ગુનામાં ગુનો આચર્યો હોય તેવા સ્થળોએ આસપાસના ફૂટેજ ચેક કર્યા હતા. રીઢા આરોપી સહકાર આપતા નથી. ઉપરાંત વલસાડમાં 10 જેટલા ગુનામાં સંડોવણી છે. મહારાષ્ટ્રમાં પણ 100થી વધુ ગુના કર્યા છે. - ડો. ગિરીશ પંડ્યા, ડીએસપી, નવસારી જિલ્લા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-63340842600570663072019-03-29T10:17:00.003+05:302019-03-29T10:17:54.672+05:30
સરબતિયા લેકફ્રંટનું તળાવ લીલ અને કચરાથી લથપથ
નવસારીના તાજેતરમાં જ ખુલ્લા મુકાયેલા સરબતિયા લેકફ્રંટનું 'લેક' કચરો, લીલની ગંદકીભર્યુ જોવા મળી રહ્યું છે. નવસારી શહેરમાં ચાર લેકફ્રંટોનું આયોજન કરાયું છે, જેમાં દુધિયા તળાવ લેકફ્રંટ દોઢેક વર્ષથી બની ગયો છે અને મોટી સંખ્યામાં લોકો તેનો લાભ લઈ રહ્યા છે. આ ઉપરાંત લુન્સીકૂઈ મેદાન નજીકના સરબતિયા તળાવ ફરતે પણ દોઢેક કરોડના અંદાજીત ખર્ચે લેકફ્રંટ બનાવવામાં આવ્યું છે, જે હાલમાં જ ખુલ્લુ મુકવામાં આવ્યું છે.  જ્યાં દુધિયા તળાવ લેકફ્રંટનું લેક ચોખ્ખુ, સુંદર દેખાઈ રહ્યું છે તેવી હાલત શહેરના બીજા સરબતિયા લેકફ્રંટની હાલત નથી. સરબતિયા તળાવ ભૂતકાળમાં ગંદકીભર્યું હતું. જેને લઈને અવારનવાર બૂમરાણ મચતી હતી.  અહીં લેકફ્રંટ બનાવાતા તળાવ પાલિકા ચોખ્ખુ રાખશે એવી આશા હતી. થોડા દિવસો તો તળાવ ચોખ્ખુ રહેલું જોવા મળ્યું હતું પરંતુ હાલ પુન: તળાવ લીલ, કચરાથી લથપથ ગંદકીભર્યું જોવા મળી રહ્યું છે. ગંદકીભર્યા તળાવથી લેકફ્રંટની સુંદરતા ગાયબ થયેલી જોવા મળે છે. લીલ, પ્લાસ્ટીકની બોટલો, કાગળ, અન્ય કચરો લેકમાં જોવા મળે છે. હાલ ઉનાળો શરૂ થયો હોવાથી અહીં વધુ લોકો ફરવા આવે છે.   લોકાર્પણ પહેલાં ચોખ્ખું કરાયું પણ  નવસારીમાં સરબતિયા લેકફ્રંટનું લોકાર્પણ ચૂંટણી આચારસંહિતા 10મી માર્ચથી અમલી બની તેના આગલા જ દિવસ 9મી માર્ચે કરી દેવાયું હતું. આ લોકાર્પણને લઈને તેના આગળના દિવસે પાલિકાએ તળાવને ચોખ્ખુચણાંક, કચરામુક્ત કરવા સફાઈકર્મીઓની મોટી ટીમ ઉતારી હતી અને તળાવ ચોખ્ખુ પણ થયું હતું પરંતુ હવે આ લેકફ્રંટના 'લેક'માં પુન: ગંદકી નજરે પડવા લાગી છે. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-14603321888379954182019-03-28T10:10:00.002+05:302019-03-28T10:10:40.516+05:30
ટાઉન પોલીસ મથક બહાર ડીપીમાં આગ
નવસારીના ટાઉન પોલીસ મથકે બુધવારે બપોરના સુમારે અચાનક ડીપીમાં આગ લાગી હતી, જોકે આ આગ લાગી ત્યારે પોલીસે નવસારી ફાયર બ્રિગેડ તથા જીઇબી નવસારીને જાણ કરી હતી. આ ઘટના હાલમાં પડી રહેલી ગરમીના કારણે વીજ વપરાશના ઓવરલોડ થતાં આગ લાગી હોવાનું જણાવ્યું હતું.  નવસારી ટાઉન પોલીસ મથકે દાદરની બાજુમાં આવેલી ડીજીવીસીએલની ડીપીમાં બુધવારે 3.30 વાગ્યાના સુમારે અચાનક આગ લાગી હતી. આગ લાગતા જેની જાણ પોલીસ સ્ટેશનના પીએસઓ પ્રદીપ પટેલ અને ત્યાંથી પસાર થતા કાર્યકર પિયુષ ઢીમ્મરને થઈ હતી. તેમણે ફાયર બ્રિગેડને આગ લાગ્યાની જાણ કરી હતી. નવસારી પોલીસે પણ ફાયર બ્રિગેડ અને ડીજીવીસીએલને જાણ કરી હતી. ફાયરબ્રિગેડ અને વીજ કંપનીના કર્મીઓ ઘટનાસ્થળે તુરંત ધસી આવ્યા હતા. ફાયરબ્રિગેડ નવસારીના અધિકારી કિશોર માંગેલા બે ફાયર ફાઇટરો તથા લાશ્કરોએ આવીને તુરંત આગને બુઝાવી દીધી હતી.  જો ફાયર ફાઇટર મોડા આવતે તો બ્લાસ્ટ થવાની સંભાવના હતી. બાદમાં જીઇબીના કર્મચારીઓએ આગ ક્યાં કારણથી લાગી તેની તપાસ હાથ ધરી હતી. જીઈબીના કર્મીઓએ આગનું ખરૂ કારણ હાલ ઉનાળાની ગરમીમાં વીજ ઉપકરણોનો વધુ ઉપયોગ થવાથી પાવરમાં ઓવરલોડ થઈ વાયરમાં સ્પાર્ક થતા આગ લાગી હોવાનું જણાવ્યુ હતું.   બે દિવસથી ઝબકારો થતો હતો  બે દિવસથી પોલીસ મથકે લાઇટમાં ઝબકારો થતો હતો. આજે બપોરના સુમારે પોલીસ મથકની બહાર ડીપીમાં આગ લાગતાં તેની જાણ થતાં અમે તુરંત જીઈબી અને ફાયરબ્રિગેડને જાણ કરી હતી. ફાયર બ્રિગેડ તુરંત આવી જતાં આગને કાબૂમાં લઈ લીધી હતી. -પ્રદીપ પટેલ, ફર્સ્ટ પર્સન, નવસારી ટાઉન પોલીસ   નવસારીમાં શોર્ટ સર્કિટથી 1 માસમાં 4થી વધુ આગના બનાવો  નવસારીમાં છેલ્લા 1 માસમાં 4 જેટલી આગ લાગવાની ઘટના બની છે. જેમાં નવસારીના ગ્રીડ પાસે બપોરના સુમારે લાગેલી આગમાં ત્રણ નાની દુકાનો સ્વાહા થઈ હતી. નવસારીના નવી વસાહત ખાતે આવેલ દેવીપૂજક પરિવારના ઘરના વીજ મીટરમાં શોર્ટ સર્કિટ આગ લાગતા 4થી 5 લાખ નો સરસામાન બળી જવા પામ્યો હતો. નવસારીના તરોટા બજાર ખાતે ફ્રિઝ ટીવી રીપેરની દુકાનની બહાર લાગેલ વીજ મીટરમાં શોર્ટ શર્કિટ થતાં આગ રીપેરિંગ માટે આવેલા હજારો રૂપિયાના ફ્રિઝ ટીવી બળી ગયા હતા.   પ્રથમ ફાયરબ્રિગેડ અને જીઇબીને જાણ કરવી  ઉનાળામાં વીજ વાયરોમાં શોર્ટસર્કિટ થવાની ઘટના વધુ બનવા પામે છે ત્યારે સાવચેતીના પગલારૂપે પ્રથમ જીઇબીનો સપ્લાય બંધ કરી દેવો જોઇએ. નવસારી ફાયર બ્રિગેડ અથવા જીઇબીને જાણ કરવી જોઇએ. વીજ બિલ પર નોંધાયેલા નંબર પર ફોન કરવો. અમોને જાણ થયેથી અમો એ વિસ્તારનું પાવર સ્ટેશન બંધ કરી દેવાની સૂચના આપીએ છીએ. આગ લાગે ત્યારે જાતે બુઝાવવાનો પ્રયત્ન ન કરવો. -એસ.એસ.સિરસાઠ, કા.ઇ.,નવસારી ડીજીવીસીએલ Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-5463499309964849752019-03-27T10:04:00.001+05:302019-03-27T10:04:29.825+05:30
પાણીના અભાવે વાવેતર ઘટતાં છેલ્લા દસ દિવસમાં શાકભાજીના ભાવ ડબલ થઇ ગયા
નવસારી જિલ્લામાં ચાલુ વરસે 705 હેકટરમાં શાકભાજીનો પાક લેવામાં આવ્યો છે. ચોમાસાની સિઝનમાં પડેલા ઓછા વરસાદને કારણે ઉકાઈ ડેમમાં પાણીની આવક ઓછી થઇ હતી. જેથી સિંચાઈ આધારિત ખેતીમાં પાણીનું રોટેશન ખેંચાઈ જવાથી ઘણા ખેડૂતો શાકભાજીનું વાવેતર કરી શક્યા ન હતા. જોકે નવસારી જિલ્લામાં શાકભાજીની આવક મહારાષ્ટ્ર, વડોદરા, સુરતથી આવી રહી છે, જેના કારણે શાકભાજીનાં ભાવોમાં વટઘટ જોવા મળી રહી છે. નવસારી એપીએમસી માર્કેટ ખાતે શાકભાજીનાં ભાવોમાં ફેરફાર દરરોજ થાય છે પરંતુ ભાવ ઘટાડાનો લાભ છૂટક શાકભાજી વેચતા નાના વેપારીઓને ન મળતા સરવાળે ભાવવધારો સામાન્ય વર્ગને જ સહન કરવો પડી રહ્યો છે.  નવસારી નગરપાલિકા શાકમાર્કેટમાં પણ શાકભાજીનાં ભાવોમાં છેલ્લા 10 દિવસમાં વધારો થયાનું હોલસેલ વેપારીઓ જણાવી રહ્યા છે પરંતુ જે દિવસે ભાવમાં ઘટાડો થાય તેનો લાભ આમજનતાને મળતો ન હોવાની રાવ પણ કરી છે.   નવસારીમાં લીલા શાકભાજી ક્યાંથી આવે છે  મહારાષ્ટ્રના નંદુરબાર, નાસિક, વણી વિસ્તારમાંથી ટામેટા, આદું, બટાકા, કેપ્સીકમ, નવસારી જિલ્લામાંથી રિંગણા, પર‌વળ, વાલોડ, વડોદરા, પાદરા, આણંદ, નડિયાદથી પણ અન્ય શાકભાજી આવે છે. નવસારી દુધિયા તળાવ શાકમાર્કેટમાં સુરતના બજારોમાંથી શાકભાજી આવે છે   હવે કઠોળ પર વધુ આધાર  રીંગણ, તુવેર, ટીંડોળા, વટાણા ,ટામેટા, ભીંડા જેવા લીલા શાકભાજી પહેલા રૂ. 20માં 500 ગ્રામ મળતા હતા, જે હવે માત્ર 250 ગ્રામ મળે છે. જેથી કઠોળ પર વધુ આધાર રાખવો પડે છે. -વિણા પટેલ, ગૃહિણી, નવસારી શહેર   શાકભાજીનું ઉત્પાદન થયું નથી  સિંચાઈના પાણી ઓછા આવવાના કારણે ખેરગામ ચીખલીમાં ગીલોડી, મરચીનું ઉત્પાદન થયું છે. આ વખતે ખાસ શાકભાજીનું ઉત્પાદન થયું નથી. -ઠાકોર પટેલ, ખેડૂત અગ્રણી, ખેરગામ તાલુકા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-27556321581534232732019-03-26T10:10:00.002+05:302019-03-26T10:10:56.534+05:30
નવસારીના બિલાલે સુરતના પપ્પુને ફારૂક પઠાણ ઉપર હુમલો કરવા 3 લાખની સોપારી આપી હતી
નવસારીના ગત 4થી માર્ચે દરગાહ રોડ ખાતે રહેતા કોંગ્રેસ મંત્રી ફારૂક પઠાણ ઉપર તેના ઘર પાસે સુરતના બે યુવાનમાંથી એક યુવાને ચપ્પુ વડે હુમલો કર્યો હતો. એ પછી બાઈક પર ભાગવા સાજીદ લોખંડવાલાને લોકોએ ઝડપી પાડ્યો હતો. જ્યારે અલફાસ શેખ ભાગી છૂટ્યો હતો. 20 દિવસ બાદ પોલીસે તેને સુરતથી ઝડપી પાડ્યો હતો. અલફાસની પોલીસે પૂછપરછ કરતા તેણે સુરતના મકસુદ ઉર્ફે પપ્પુ એહમદ શેખ (406-અલ રહેમાન એપાર્ટમેન્ટ, સિંધીવાડ, સગરામપુરા, સુરત) દ્વારા નવસારીના ફારૂક પઠાણને મારવા માટે સોપારી આપ્યાની કબૂલાત કરી હતી.  જેને લઈ પોલીસ મકસુદ ઉર્ફે પપ્પુને પણ ગતરોજ મોડી સાંજે ઉંચકી લાવી હતી અને તેની પૂછપરછ કરતા તેણે નવસારી ખાતે રહેતા તેના મિત્ર બિલાલ ગુરુમીયા શેખ (રહે. રોયલ એપાર્ટમેન્ટ, જમશેદ બાગ સામે, ચારપુલ) દ્વારા રૂ. 3 લાખની સોપારી ફારૂક પઠાણને મારવા માટે આપી હોવાની કબૂલાત કરતા આખરે પોલીસે બિલાલને પણ ઉંચક્યો હતો. પોલીસે આ ઘટનામાં સોપારી આપનાર બિલાલ શેખ સહિત સોપારી લેનાર મકસુદ ઉર્ફે પપ્પુ સૈયદ તથા હુમલો કરનાર અલફાસ શેખ અને સાજીદ લોખંડવાલાની અટક કરી તપાસ આગળ વધારી છે. દિવ્ય ભાસ્કરમાં આ હુમલા પાછળ સોપારી અપાઈ હોવાની તેમજ જમીન તથા અંગત અદાવતમાં હુમલો કરાયાની વાત રજૂ કરી હતી. જે હકીકત પોલીસ તપાસમાં બહાર આવી હતી. પોલીસે હુમલાખોર આરોપી અલફાસના 2 દિવસના રિમાન્ડ મેળવી તપાસ શરૂ કરી છે. પોલીસ તપાસમાં વધુ સઘળી હકીકતો બહાર આવે તેવી સંભાવના છે. હાલ તો આ કેસમાં કોઇ વિદેશનું કનેકશન હોવાની વાત પણ બહાર આવી રહી છે પોલીસ પણ તે દિશામાં પોતાની તપાસ કરી રહી છે.   નાણાંકીય પ્રલોભનો પણ અપાયા હતા  દરગાહ રોડ સ્થિત જમીનમાં રહેતા આદિવાસી પરિવારોને ત્યાં 8 વર્ષનો હતો ત્યારથી તેમના આંગણે રમી તેમના ઘરના ખાઈને મોટો થયો છું. અહીંની જગ્યા ખાલી કરવા માટે મને નાણાંકીય પ્રલોભનો અપાયા પણ મેં ના પાડી એટલે મારા પર હિંસક હુમલો થયો. આદિવાસી પરિવારોની દુઆને લઈને મારી જાન બચી ગઈ હતી.ફારૂક પઠાણ, હુમલાનો ભોગ બનનાર- જિલ્લા કોંગ્રેસ મંત્રી   અમેરિકામાં બેઠેલા સૂત્રધાર સુધી તપાસ થશે કે કેમ!  હાલ શહેરમાં એવી પણ ચર્ચા છે કે જે જમીનનો હાલ વિવાદ છે તેનો કબજો માલિકને મળ્યો નથી. તેને લઈ આ વિવાદ વર્ષોથી વકરતો રહ્યો છે. હવે જ્યારે ફારૂક ઉપર સોંપી આપી હુમલો કરાયો છે ત્યારે વિદેશમાં રહેનાર તે શખ્સે જ આ હુમલો તો નથી કરાવ્યોને w તે અંગે પણ પોલીસ તપાસ કરી રહી છે. મળતી માહિતી મુજબ તે હાલ અમેરિકા રહે છે.   અલફાસે મકસુદના ઈશારે હુમલો કર્યો હતો  ફારૂક પર હુમલો કરનારા સુરતના અલફાસની પૂછતાછ દરમિયાન તેણે મકસુદ ઉર્ફે પપ્પુના કહેવાથી હુમલો કર્યો હતો. મકસુદને રૂ. 3 લાખની સોપારી નવસારીના બિલાલ શેખે આપી હોવાની માહિતી છે. રિમાન્ડ દરમિયાન વધુ વિગતો ખુલશે. જી.આર.રબારી, પીઆઈ, નવસારી ટાઉન   બિલાલ અને પપ્પુની મુલાકાત જેલમા થઈ હતી  નવસારીમાં રહેતો બિલાલ અને સુરતના પપ્પુ વચ્ચે સબજેલમાં મુલાકાત થઈ હતી. લગભગ 2005ની આસપાસ બિલાલ બોગસ પાસપોર્ટ કેસમાં જેલમાં હતો અને પપ્પુ દારૂ કેસમાં જેલમાં હતો. એ દરમિયાન બંને વચ્ચે મુલાકાત થતા તેઓ મિત્ર બન્યા હતા. તે પછી તેઓ વચ્ચે પારિવારિક સંબંધો કેળવાતા એકબીજાના ઘરે આવજા કરતા હતા. બિલાલે અંગત અદાવતની ભડાશ કાઢવા ફારૂકની વાત કરી હતી અને તે વખતે ફારૂકને મારવા માટેની ચર્ચા થઈ હતી. જોકે તેની હત્યાનો કોઈ ઈરાદો ન હતો પરંતુ તેને સબક શીખવવા 3 લાખની સોપારી બિલાલે આપી તેના મિત્ર પપ્પુને આપી હતી અને તેણે તેના પંટરોથી ફારૂક ઉપર હુમલો કરાવ્યો હતો.   જમીન વિવાદની પણ તપાસ શરૂ કરાઈ છે  હાલ પોલીસની તપાસ અંગત અદાવતને કારણે ફારૂક પઠાણ ઉપર હુમલો થયો હોવાનું અનુમાન લગાવી રહી છે પરંતુ ફારૂકે જેની સાથે નહાવા નિચોવાનો સંબંધ પણ નથી તે જમીનના કબજાને લઈને પણ વિવાદ છે. જેથી પોલીસે જમીન વિવાદ અંગે પણ તપાસ કરી રહી છે અને તે દિશામાં પણ આંતરિક તપાસ શરૂ કરી દેવામાં આવી હોવાની માહિતી સાંપડી છે. ફારૂકની બિલાલ સાથે વર્ષોથી અંગત અદાવત ચાલતી આવે છે ત્યારે જમીન મામલે મિડિયેટર રહેનાર બિલાલને ફરીથી ફારૂક નડતરરૂપ બન્યો હતો. જેને લઈ આ સોપારી અપાઈ હોવાનું પણ પોલીસ અનુમાન લગાવી એ દિશામાં તપાસ કરી રહી છે.   ભાસ્કરની આશંકા આખરે સાચી ઠરી  નવસારીમાં 5માર્ચે કોંગ્રેસના મંત્રી પઠાણ ઉપર સુરતના બે યુવાનો પૈકી એક એ ચપ્પુના ઘા ઝીંકી દઈ જીવલેણ હુમલો કર્યો હતો. સદનસીબે તે બચી ગયો હતો. આ ઘટનામાં દિવ્ય ભાસ્કરે પહેલા જ દિવસે ફારૂકની અંગત અદાવતની સાથે કરોડોની જમીન મુદ્દે પ્રકાશ પાડ્યો હતો. જેમાં સોપારી અપાઈ હોવાની વાતને પણ વણી લેવાઈ હતી. આજે પોલીસ તપાસમાં આરોપીઓની પૂછતાછ કરતા તે હકીકત સ્વરૂપે પ્રકાશમાં આવી હતી. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-6342206705814701032019-03-25T12:22:00.002+05:302019-03-25T12:22:42.684+05:30
નવસારીમાં પારસીઓ દ્વારા આવા યઝદ દિને સ્વચ્છતા અભિયાન સાથે જળદેવીની વંદના કરાઈ
નવસારી શહેરમાં આવેલા આવાબાગની સામેની ખુલ્લી જગ્યામાં ગંદકીનું સામ્રાજ્ય ફેલાયું હતું. આ ગંદકીના સામ્રાજ્યથી બીમારી ફેલાવાની દહેશતને પગલે સ્થાનિક પારસીઓએ તેમના આવા યઝદ દિને સ્વચ્છતા અભિયાન હાથ ધરી આ ગંદકી દૂર કરી હતી. આ અભિયાનમાં 50થી વધુ યુવાનો અને વડીલો જોડાયા હતા. સાંજે પૂર્ણા નદીએ જળદેવીની પુજા અર્ચના કરી હતી.        નવસારી શહેરમાં સરબતિયા તળાવ પાસે આવાબાગ વિસ્તાર આવેલો છે. જેમાં 500થી વધુ પારસી પરિવારો વસવાટ કરે છે. આ વિસ્તારની સામે ખાણીપીણીના લારીવાળા એઠવાડ અને કચરો નાંખી જતા ગંદકીનું સામ્રાજ્ય ફેલાયેલુ હતું. આવાબાગ વિસ્તારની સામે ફેલાયેલા ગંદકીના સામ્રાજ્યથી દુર્ગંધ તેમજ મચ્છરોનો ત્રાસ વધતા સ્થાનિક પારસી પરિવારોમાં બીમારી ફેલાવાની દહેશત ફેલાઈ હતી. જેને પગલે નવસારી પાલિકાના સ્વચ્છતાના પૂર્વ એમ્બેસ્ડર વિસ્પી કાસદે તેમને સફાઈ અભિયાન હાથ ધરવા પ્રેરણા આપી હતી. જેને પગલે વિસ્પી કાસદ, કેરસી દેબુ, યઝદી પાત્રાવાલા, દોલતબેન ભુરા તથા સોસાયટીના યુવાનોએ આવાબાગની સામેનો વિસ્તારમાં જ્યાં ગંદકી ફેલાયેલી હતી તેને સફાઈ કરી પારસીઓના પવિત્ર આવા યઝદના પરબ દિને સ્વચ્છતા અભિયાનની ઉજવણી કરી હતી.              ઇરાનથી આવેલા સંજાણ બંદરે ઉતરેલા અને દૂધમાં સાકરની જેમ ભળી ગયેલા પારસીઓની વસતિ નવસારી શહેરમાં વધુ છે. તેઓની અગિયારી આવી છે. જેમાં અગ્નિની પુજા સતત થતી હોય છે. આજે પારસીઓનો આવા યઝદ પરબ (પાણીના દેવ) પવિત્ર દિવસ હોય પારસીઓ તેમના ઘરે અથવા જાહેર સ્થળોએ નદી-કૂવાની પુજા કરતા હોય છે. કૂવાની પુજા કરી તેને હાર પહેરાવીને દીવો પ્રગટાવીને દાળની પુરી (પૂરણપોળી) બનાવીને તેનો પ્રસાદ મુકે છે. સાંજે પૂર્ણા નદીના કિનારે પારસી સમાજ એકત્ર થઈ જળદેવીની પુજા અર્ચના કરી હતી.   પારસીઓ સ્વચ્છતાના આગ્રહી છે  સ્વચ્છતા અંગે આજે નવસારીનો ક્રમ ઘણો પાછળ ગયો છે લોકો સ્વચ્છતા બાબતે અગ્રેસર રહેતો સફાઈ અભિયાનને સફળતા મળે. પારસીઓના વિસ્તાર આવાગામની સામે ખાણીપીણીના લારીવાળા એઠવાડ-કચરો નાંખે છે. આ લારીવાળાને સમજાવીશું નહીં સમજે તો પાલિકાને તેઓ અન્યત્ર સ્થળે રોજગારી માટે સ્થળાંતર કરે તે માટે અપીલ કરીશું. પારસી સ્વચ્છતાના આગ્રહી છે તો તેમનો વિસ્તાર અસ્વચ્છ કેમ રહે! -યઝદી પાત્રાવાલા, સ્થાનિક, આવાબાગ, નવસારી   સફાઈ ઝુંબેશ હાથ ધરી તે ઉદાહરણ છે  નવસારીના પોશ વિસ્તાર લુન્સીકૂઈ ખાતે ખાણીપીણીની લારીવાળા દ્વારા ગંદો કચરો નાંખે છે. અહીં 500 પરિવાર રહે છે. તેઓ કચરો નાંખતા નથી. અન્ય વિસ્તારના લોકો ગંદકી કરે છે. આજે અમે પારસી સમાજ ભેગો થઈને સફાઈ ઝૂંબેશ હાથ ધરી તે ઉદાહરણ છે. -કેરસી દેબુ, પારસી અગ્રણી        ફોટો ક્રેડિટ: રાજેષ રાણા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-20984623776625944502019-03-25T11:23:00.001+05:302019-03-25T11:23:24.636+05:30
પુલવામા શહીદોના બે પરિવારને નવસારીની 9 લાખની સહાય
નવસારીમાં પુલવામા ખાતે ગત 14 ફેબ્રુઆરીએ આતંકી હુમલામાં શહીદ વીર સૈનિકોના પરિવારોને મદદની સરવાણી સમગ્ર દેશમાંથી વહી રહી છે ત્યારે નવસારીમાં વિવિધ સંસ્થાઓ દ્વારા પણ બે શહીદના પરિવારોને આર્થિક સહાય આપવાનો કાર્યક્રમ અગ્રવાલ સમાજની વાડી સ્ટેશન રોડ ખાતે યોજાયો હતો. નવસારીમાં પત્રકાર એસોસિએશન દ્વારા અગાઉ પુલવામા આતંકી હુમલામાં શહીદ થયેલા બે સૈનિકોના પરિવારોને મદદ કરી હતી.  આજ રોજ બીજા બે શહીદના પરિવારોને આર્થિક રીતે મદદ કરવાનો કાર્યક્રમ નવસારીની વિવિધ સંસ્થાઓ દ્વારા યોજાયો હતો. જેમાં શહીદ શ્યોરામ ગુર્જર (રાજસ્થાન) અને સંજયસિંહ રાજપૂત (મહારાષ્ટ્ર )ના પરિવારોને બોલાવીને તેમને નવસારીના નગરજનો પણ શહીદોની સાથે છે તેમ કહીને બંને પરિવારોને અનુક્રમે રૂ. 4.50-4.50 લાખના ચેક અપાયા હતા.  આ પ્રસંગે ધારાસભ્ય પિયુષ દેસાઈ, ઓમપ્રકાશ અગ્રવાલ, અશોક ધોરાજીયા, ભરત સુખડીયા, રમેશ હીરાની તથા નવસારી ફોટોગ્રાફર્સ એસો., જૈન સોશ્યલ સંસ્થાનાં હોદ્દેદારો ઉપસ્થિત રહ્યા હતા. જ્યારે રૂ. 1.51 લાખ ભારત કે વીર ફંડમાં અપાશે. નવસારીની વિવિધ સંસ્થાઓ દ્વારા મદદ કરવામાં આવી હતી. આ પ્રસંગે શહીદોના પરિવારોએ નવસારીના લોકોની સંવેદના અને ઉદારતાનો આભાર માન્યો હતો. નવસારીમાં અગ્રવાલ સમાજની વાડીમાં જેમણે આર્થિક યોગદાન આપ્યું હતું, તે સંસ્થાઓનું પણ અભિવાદન કરાયું હતું.   નવસારી જિલ્લાની કઈ કઈ સંસ્થાઓ દ્વારા સહાયનો ધોધ વહેવડાવાયો  વિરવાડી હનુમાનજી મંદિર ટ્રસ્ટ, કછોલી પ્રગતિ મંડળ, શ્રી સમસ્ત મતિયા પાટીદાર સમાજ, પવનરાજ યુવા સંગઠન ભરૂચ, અગ્રવાલ સમાજ અને જૈન સોશ્યલ ગ્રુપ, વિડીઓગ્રાફી ફોટોગ્રાફ એસો. દ્વારા સહાય કરાઈ હતી.   શહીદોની તસવીર જોઈને નવસારીના પરિવારોની આંખો પણ વરસી પડી  પુલવામા હુમલામાં શહીદોના પરિવારો આવ્યા હતા જેમાં શહીદ સંજયસિંહના પરિવારમાં તેની માતા જીજાબાઈ, બહેન સરીતાબેન, ભાઈ રાજેશ રાજપૂત, શહીદની વિધવા સંગીતાબેન અને 11 વર્ષીય પુત્ર શુભમ (મહારાષ્ટ્ર) આવ્યા હતા. જ્યારે શહીદ શ્યોરામ ગુર્જરના નાના ભાઈ અને આર્મીમેન રૂપચંદ (રાજસ્થાન) આવ્યો હતો. તેમની તસ્વીર સ્ટેજ પર જોતા પરિવારોની પોતાના સ્વજનની યાદ તાજી થઇ અને ચોધાર આંસુ રડી પડ્યા હતા. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-46357157923418016432019-03-25T10:21:00.000+05:302019-03-25T10:22:34.245+05:30
નવસારી પોલીસ હવે 'તીસરી આંખ'થી નજર રાખશે
નવસારી શહેરમાં પોલીસ સુરક્ષા અને સલામતી માટે સજ્જ છે પરંતુ હવે તેની સાથે પોલીસને ‘તીસરી આંખ’ તેમાં મદદરૂપ થશે. શહેરમાં અલગ અલગ મુખ્ય વિસ્તારોમાં 25 જગ્યાએ 50થી વધુ સીસીટીવી મુકવાની તજવીજ શરૂ કરવામાં આવી છે. કેટલીક જગ્યાએ તેની ગોઠવણ થઈ ગઈ છે. પોલીસ કંટ્રોલરૂમમાંથી પોલીસ હવે શહેરની તમામ શંકાસ્પદ ગતિવિધિઓ ઉપર પણ નજર રાખશે.  ક્રાઈમ ડિટેકશન ઉપરાંત અનેક બાબતોમાં આજના જમાનામાં સીસીટીવી ખુબ જ ઉપયોગી સાબિત થયું છે અને થઈ રહ્યું છે. જે બાબતને નજર સમક્ષ રાખી ગુજરાત સરકારે રાજ્યના જિલ્લા મથકોમાં શહેર, યાત્રાધામોને ‘સેફ એન્ડ સિક્યોર ગુજરાત’ અંતર્ગત સીસીટીવીથી સજ્જ કરવાનો નિર્ણય કર્યો છે. જેમાં અહીંના જિલ્લા મથક નવસારી શહેરને પણ સીસીટીવીથી સજ્જ કરાશે.  નવસારી પંથકમાં કુલ 25 જગ્યાએ અંદાજે 50થી વધુ સીસીટીવી કેમેરાઓ પ્રાઈમ લોકેશન ઉપર લગાવવામાં આવશે. શહેરના મુખ્ય રસ્તા, ત્રણ-ચાર રસ્તા જેવા જંકશનો ઉપર ખાસ લગાવાશે. જેની શરૂઆત થઈ ગઈ છે અને કેટલીક જગ્યાએ કેમેરા લાગી પણ ગયા છે. નવસારી ઉપરાંત વિજલપોરમાં પણ એકાદ જગ્યાએ હાલ સીસીટીવી લગાવાશે. આ પ્રોજેકટનો ખર્ચ સરકાર જ ભોગવશે. આ સીસીટીવીની વિગતોના સ્ટોરેજ માટે નવસારી ડીએસપી કચેરીમાં કંટ્રોલરૂમ બનાવી દેવાયો છે. જ્યાં નિષ્ણાંત પોલીસકર્મીઓ ડેટાઓનો અભ્યાસ કરશે. મળતી માહિતી મુજબ 31મી માર્ચ સુધીમાં પ્રોજેકટ કાર્યરત થવાની નેમ હતી પરંતુ 15 દિવસ વધુ લાગશે એવી શક્યતા છે.   હાલના જ બે ગુના સીસીટીવીથી ઉકેલાયા    નવસારી જિલ્લા પોલીસને અનેક ગુના ડિટેકટ કરવામાં સીસીટીવી મદદરૂપ થયા છે. ખાનગી યા અન્ય રીતે મુકાયેલા કેમેરાનો ઉપયોગ કરાય છે.   હાલમાં જ દશેરા ટેકરીની 8 વર્ષીય બાળકીનું અપહરણ કરાયું તે ગુનો શોધવામાં સીસીટીવી મદદરૂપ બન્યું છે.   બે દિવસ અગાઉ જ એલસીબીએ નવસારી-સુરતની 8 ચોરીના આરોપીઓને પકડ્યા તેમાં પણ આરોપીઓની વર્ના કારની સીસીટીવી ફૂટેજે મહત્ત્વનો ભાગ ભજવ્યો હતો.     સીસીટીવીની મુખ્ય ઉપયોગીતા    તમામ પ્રકારના ક્રાઈમ ડિટેકશન કરવામાં.   ટ્રાફિક રેગ્યુલેશન કરવામાં, ટ્રાફિકના નિયમોનો ભંગ કરનારા સામે પગલાં લેવામાં.   દબાણો દૂર કરવામાં   સરકારની સ્વચ્છતા ઝૂંબેશને સફળ બનાવવામાં.   આ સિવાય પણ ‘મલ્ટી પરપઝ’ માટે     આ 25 લોકેશનોએ કેમેરા ગોઠવાશે  કાલીયાવાડી ચાર રસ્તા, સૂર્યમ બંગલો જંકશન, રેલવે સ્ટેશન સર્કલ (પૂર્વ), ગોલવાડ ચોકી, લુન્સીકૂઈ લાયન્સ સર્કલ, પ્રજાપતિ આશ્રમ ચાર રસ્તા, તીઘરા ત્રણ રસ્તા, વિરાવળ નાકા પોઈન્ટ, ટેકનિકલ સ્કૂલ નજીક, એસટી ડેપો, સર્કિટ હાઉસ સર્કલ, ફુવારા, નવસારી પાલિકા સામે, શહીદ ચોક ત્રણ રસ્તા, જુનાથાણા ઈન્દિરા પ્રતિમા, ટાવર ટ્રાફિક પોઈન્ટ, સિંધી કેમ્પ ત્રણ રસ્તા, આશાનગર સર્કલ, સાંઢકૂવા ચોકી નજીક, મગન કાસુન્દ્રા ચોક, વિવેકાનંદ સર્કલ, ચાંદની ચોક, સયાજી લાયબ્રેરી, સુશ્રૃષા હોસ્પિટલ ત્રણ રસ્તા વિજલપોર.   પાલિકાનો સીસીટીવી પ્રોજેક્ટ કાગળ ઉપર  નવસારીને ‘સ્વચ્છ શહેર’ બનાવવા માટે નગરપાલિકાએ સીસીટીવી મૂકવાનો નિર્ણય કર્યો છે. છેલ્લા ત્રણ વર્ષથી પાલિકાના બજેટમાં પણ આ માટે નાણાં ફાળવણી કરવામાં આવે છે અને સીસીટીવી મુકવાનો નિર્ધાર કરે છે. જોકે પાલિકાએ હજુ સુધી શહેરમાં સીસીટીવી મુક્યા નથી.   ક્રાઈમ ડિટેકશનમાં વધુ મદદ મળશે  સેફ એન્ડ સિક્યોર ગુજરાત પ્રોજેકટ અંતર્ગત નવસારી શહેરમાં પણ સીસીટીવી કેમેરા મુકાશે. ક્રાઇમની વિગતોના સ્ટોરેજ માટે નવસારી ડીએસપી કચેરીમાં કંટ્રોલરૂમ બનાવી દેવાયો છે. આ પ્રોજેકટથી ક્રાઈમ ડિટેકશન કરવામાં તથા અન્ય બાબતોમાં પણ ફાયદો થશે. -ડો. ગિરીશ પંડ્યા, પોલીસવડા, નવસારી જિલ્લા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-38171078038183928732019-03-24T10:45:00.005+05:302019-03-24T10:46:47.914+05:30
ડિસમિસ અને તાર વડે લાખોની ચોરી કરનારા 2 ઝડપાયા, નવસારીની 3 ચોરીનો ભેદ ઉકેલાયો
નવસારી પોલીસને બાતમી મળી હતી કે બે ઈસમો સફેદ વર્ના કાર (નં. જીજે-21-એએચ-5833)માં ચોરીનો મુદ્દમાલ લઈને ફરે છે. તેઓ કાર લઈને પારસી હોસ્પિટલ તરફ આવતા પોલીસે કારચાલકને અટકાવી તપાસ કરતા આ શખ્સોએ તેમના નામ દેવાંગ ઉર્ફે દેવો ભુવા (ઉ.વ. 25, રહે. અમરોલી) અને સાગર શંભુ પડસાળા (ઉ.વ. 23, સરથાણા, , સુરત) જણાવ્યું હતું. પોલીસે શંકાને આધારે અટક કરી તેમની પાસેથી સોનાની વીટી રૂ. 18560, બંને યુવકો પાસેથી રોકડા 1, 53,240 લાખ તથા આઈફોન નંગ 2 રૂ. 70 હજાર, કાર રૂ. 5 લાખ મળી કુલ રૂ. 7.44 લાખનો મુદ્દામાલ મળ્યો હતો. તેમની પાસે આધાર પુરાવા ન હોય પોલીસે અટક કરી હતી. પોલીસે પૂછપરછ કરતા તેઓએ નવસારીમાં 3, સુરતમાં 5, કચ્છમાં 1 મળી કુલ 9 ચોરી કરી હોવાનું કબૂલ્યું હતું.         નવસારીમાં આરોપીએ આ ત્રણ સ્થળે ચોરીને અંજામ આપ્યો     કિસ્સો 1:   નવસારીમાં 14મી ઓકટોબર 2018એ લુન્સીકૂઈ પાસે આવેલા લક્ષ્મીનગર બંગલોઝમાં ઘર નં. 38માં 13 તોલા સોનાની ચોરી કુલ કિંમત રૂ. 2.50 લાખ.    કિસ્સો 2:  23મી ઓકટોબર 2018 એ અભિલાષા સોસાયટી તીઘરા રોડ ખાતે આવેલા બંગલોઝમાં 122 ગ્રામ સોનુ, 52 હજાર રોકડા મળી કુલ રૂ. 8 લાખની ચોરી.    કિસ્સો 3:  11મી માર્ચ 2019એ નવસારીમાં આવેલા શૈલેષ પાર્ક ખાતે આવેલા અનાવિલ પરિવારને ત્યાંથી 24 તોલા સોનું કિંમત રૂ. 4.80 લાખની ચોરી.     સીસીટીવીમાં વર્ના કાર દેખાઈ અને આરોપી પકડાયા  નવસારીના ત્રણેય વિસ્તારોમાં ચોરી એક જ પ્રકારે થઈ હોય અને 11 માર્ચે થયેલી ચોરીની ઘટનામાં રાત્રિએ સફેદ વર્ના કાર ઘટનાસ્થળે સીસીટીવીમાં દેખાતી હોય અને ટેકનિકલ સર્વેલન્સને આધારે માહિતી એકત્ર કરી હતી. નવસારીમાં ગતરોજ વર્ના કાર દેખાઈ અને શંકાના આધારે ચાલકની પૂછપરછ કરી અને 9 ચોરીનો ભેદ ઉકેલવામાં સફળતા મળી હતી. ત્રણ ચોરીના કુલ 14.52 લાખના મુદ્દામાલ પૈકી 100 ટકા રિકવર કરવાની કોશિશ કરી રહ્યા છે. - ડો. ગિરીશ પંડ્યા, પોલીસવડા, નવસારી જિલ્લા   અન્ય જિલ્લામાં ચોરી કર્યાની કબૂલાત  નવસારી સિવાય દેવાંગ અને સાગર બંનેએ સુરતના કામરેજ કતારગામ વિસ્તારમાં 5 જગ્યાએ ઘરફોડ ચોરી કરીને રૂ. 25 લાખથી વધુ સોના-ચાંદીના દાગીનાની ચોરી કરી હતી. ગાંધીધામ જિલ્લામાં પણ રૂ. 1.95 લાખના સોનાના દાગીનાની ચોરી કરી હતી.   ચોરીને આ રીતે અંજામ અપાતો હતો  સુરતના યુવાનો જે સ્થળે ચોરી કરવા આવવાના હોય તે સ્થળે રાત્રે 8થી 10 વાગ્યા પહેલા આવી જતા હતા અને બંધ ઘરમાં જઈને ડીસમીસ વડે સ્ટોપરની બાજુમાં નાનકડો હોલ પાડીને લોખંડના તાર વડે પ્રયુક્તિ કરી સ્ટોપર ખોલીને તેઓ ઘરમાં પ્રવેશ કરી ચોરીને અંજામ આપતા હતા.   ટીપ આપનાર કોણ?  નવસારીના ત્રણ વિસ્તારમાં ચોરી થઈ હતી. તે ઘરો બંધ હતા અને પૈસાદાર કુટુંબ રહેતા હતા. આ માહિતી આપનારો ત્રીજો વ્યક્તિ કોણ? તેના ઉપર પોલીસે તપાસ કેન્દ્રીત કરી છે.   ચોરીનું સોનું ખરીદનારાનાં નામ ખૂલ્યાં  દેવાંગ અને સાગરે ઘરફોડ ચોરી દરમિયાન મેળવેલા સોનાના દાગીના સુરતના બે સોનીને સસ્તા ભાવે આપી દેતા હતા, જેમાં વરાછા રોડના જયેશ ઉર્ફે ભગત તથા તુર્કીવાડના મોહમદ સોની નામના ઈસમને આપતા તેઓ તુરંત જ ચોરીના સોનાને ભઠ્ઠીમાં ગાળીને પાટો બનાવી દેતા હતા.   આરોપી ચોરીના સ્થળે આ રીતે જતા આવતા  દેવાંગ ભુવા રેતીનું કમિશન પર કામ કરતો હતો અને સાગર પડસાળા બાંધકામના ઓર્ડર લેતો હતો. દેવાંગનો મામાનો દીકરો સાગરને ચોરી કરવાનો વિચાર આવ્યો હતો. તેઓ અવરજવર ઓછી થતી હોય તેવા વિસ્તારને ટાર્ગેટ બનાવી 3થી 4 કલાક વહેલા આવતા અને પોલીસની પેટ્રોલિંગવાળી કાર જાય ત્યારબાદ સિક્યુરિટી મજબૂત ન હોય તેવા બંધ ઘરને ટાર્ગેટ બનાવતા હતા. વહેલી સવારે કોઈ વાહન પકડીને સુરત જતા હતા. તેઓ પહેલા બસ કે ટ્રેન દ્વારા આવતા અને ત્યારબાદ કારમાં ચોરી કરવા આવતા હતા. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-44627727800475934172019-03-23T10:05:00.000+05:302019-03-23T10:05:00.669+05:30
ત્રણ મહિનાના દીકરાનું મોઢું જોવા આવેલો વિજલપોરનો સૈનિક અંબિકામાં ડૂબી ગયો
મૂળ મહારાષ્ટ્રના જલગાંવ વિસ્તારના મોતીલાલ બારી 40 વર્ષથી વિજલપોરમાં રહે છે. તેનો 32 વર્ષીય દીકરો સુશીલ આર્મીની જીઆરઈએફ વિંગમાં પુના ખાતે ફરજ બજાવતો હતો. સુશીલને લગ્નજીવન થકી 4 વર્ષીય દીકરી અને 3 મહિના અગાઉ જ પુત્ર પ્રાપ્ત થયો હતો. રજા મુકી સુશીલ 3 મહિનાના લાડકવાયા દીકરાને જોવા વિજલપોર સોહમ સોસાયટી ઘરે આવ્યો હતો. ઘરે આવ્યા બાદ ધુળેટીના દિવસે ફરવા માટે મિત્રો સાથે મટવાડ અંબિકા નદીના કિનારે આવ્યા હતા.  સુશીલ મિત્રો સાથે અંબિકા નદીમાં નહાવા ઉતર્યો હતો. નહાતી વખતે સુશીલ અચાનક જ નદીના પ્રવાહમાં ખેંચાતો ગયો અને ઉંડા પાણીમાં ડૂબવા લાગ્યો હતો. ડૂબતા સુશીલને તુરંત કોઈ બચાવી શક્યું ન હતું. બાદમાં એક યુવાને સુશીલ જ્યાં ડૂબ્યો હતો ત્યાં શોધખોળ કરતા સુશીલનો પેન્ટ હાથે લાગ્યો અને તેને બહાર કાઢ્યો હતો. બેભાન હાલતમાં જણાતા સુશીલને ખારેલ હોસ્પિટલમાં લઈ જવાતા ત્યાં ફરજ પરના ડોકટરે મૃત જાહેર કર્યો હતો.   ધુળેટીના દિવસે પિતા સાથે લેવાયેલી આ તસવીર પુત્ર માટે અંતિમ સંભારણું બની રહી  મૃતક સુશીલનું વિજલપોરમાં આવેલું ઘર, જ્યાં ઘટના ઘટી હતી એ મટવાડ નજીક આવેલી અંબિકા નદી, સુશીલે પુત્ર સાથે લીધેલી ધુળેટીના દિવસની તસવીર જે અંતિમ બની રહી હતી. સુશીલ આર્મીમાં ફરજ બજાવતો હોઈ તેને ત્રિરંગા સંગ ગાર્ડ ઓફ ઓર્નર પણ અપાયું હતું.   શહીદને છાજે એવી શ્રદ્ધાંજલિ અપાઈ  સુશીલનો મૃતદેહ વિજલપોર આવતા ગમગીની છવાઈ ગઈ હતી. તે આર્મીમાં ફરજ બજાવતો હોઈ ત્રિરંગા સંગ ગાર્ડ ઓફ ઓર્નર પણ અપાયું હતું. તેની સ્મશાનયાત્રામાં પણ મોટી સંખ્યામાં લોકો જોડાયા હતા. શહીદને છાજે એવી શ્રદ્ધાંજલિ આ આર્મીમેનને અપાઈ હતી.   અહીં 3 વર્ષ અગાઉ બારડોલીથી આવેલા કોલેજના બે વિદ્યાર્થીના મોત થયા હતાં  મટવાડ ખાતે અંબિકા નદી એ આવેલો એક પથ્થર છે, જેને હાથિયા પથ્થર તરીકે અહીના લોકો ઓળખે છે. જ્યાં એક ઊંડો ખાડો છે અહી ડૂબી જવાના 4 જેટલા બનાવો બન્યા છે. જેમાં 6 વ્યક્તિએ જીવ પણ ગુમાવ્યા છે. 2-3 વર્ષ પહેલા અહી બારડોલી કોલેજના વિદ્યાર્થીઓ પણ અહી નહાવા આવ્યા હતા. જેમાં બે વિદ્યાર્થીના મોત નીપજયા હતા. જેમાં એક વિદ્યાર્થી બારડોલી તાજપોર કોલેજમાં અભ્યાસ કરતો હતો. તેમ છતાં આ સ્થળે સાવચેતીના કોઈ પગલા લેવાયા નથી.   બૂમાબૂમ સાંભળી અને જોયું તો  મારો ભાઈ અને અન્ય મિત્રો નદીમાં નહાવા ગયા પરંતુ હું નહાવા ન ગયો અને નદીકિનારે થોડે દૂર વાહનનું પાર્કિંગ હતું ત્યાં ઉભો હતો. થોડા સમય બાદ બૂમાબૂમ સાંભળી અને જોયું તો કોઈને નદીમાંથી બહાર કાઢ્યો હોય એમ જણાયું. વધુ નજર નાંખી તો મારો ભાઈ જ હતો. ભાઈ સાથે દુર્ઘટના કઈ રીતે બની એ મને કંઈ જ ખબર પડી ન હતી. પરંતુ જે કંઈ અચાનક થયું એ હું સમજી ન શક્યો. મારી મનોસ્થિતિ વર્ણવી શકુ તેમ નથી. -યોગેશ બારી, મૃતકનો ભાઈ, વિજલપોર   કરુણાંતિકા  નાનો ભાઈ પણ સુશીલ સાથે અંબિકા નદીએ આવ્યો હતો પરંતુ તે નાહવા ગયો ન હતો, મિત્રોએ બચાવવા પ્રયાસ કર્યા પણ બચાવી ન શક્યા   સુશીલનો મોટો ભાઈ પણ લશ્કરમાં  સુશીલ તો આર્મીમાં હતો જ પરંતુ તેનાથી મોટોભાઈ સંદેશ પણ આર્મીમાં જ ફરજ બજાવે છે. બે ભાઈઓ દેશની રક્ષામાં હતા. સુશીલનો નાનો ભાઈ યોગેશ વિજલપોર જ રહે છે અને તે હિરાનું કામકાજ કરે છે. પિતા પણ ભૂતકાળમાં હિરામાં કામ કરતા હોવાનું જાણવા મળે છે.   4 દિવસની રજામાં દીકરાને જોવા આવ્યો  સુશીલને બે દિવસની રજા હતી અને વધુ બે દિવસ રજા મુકી ચાર દિવસ માટે જ પુનાથી ત્રણ મહિનાના નાના દીકરાને જોઈ જાઉં એમ કહી આવ્યો હતો. પુનાથી તેની મણીપુર બાજુ બદલી પણ આવી ગઈ હતી.મોતીરામ બારી, -મૃતકના પિતા, વિજલપોર Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-77114529802229875802019-03-22T10:01:00.000+05:302019-03-22T10:02:14.896+05:30
નવસારીના સમૃદ્ધ જીવન ગ્રુપના ગફલેબાજ ત્રણ ડિરેક્ટરો છ દિવસના પોલીસ રિમાન્ડ પર
નવસારીના સમૃદ્ધ જીવન ગ્રુપના ત્રણ ઠગબાજ ડિરેક્ટરોને અત્રેની અદાલતે છ દિવસના રિમાન્ડ પર રાખવા હુકમ કર્યો હતો. કંપનીએ ભારતભરમાં વિવિધ નામે થાપણ ઉપર ઊંચા વ્યાજની લાલચે રૂપિયા 3500 કરોડથી વધુ રકમનું કૌભાંડ આચર્યું છે. આ પૈકી ગુજરાતમાં 50 હજારથી વધુ રોકાણકારોને તો ભારતમાં 4 લાખથી વધુ ઈન્વેસ્ટર્સને ફસાવ્યા હોવાનું કોર્ટના ધ્યાન ઉપર મુકાયું હતું.  દેશના વિવિધ રાજ્યોમાં ઓસ્કાર ગ્રુપ ઓફ કંપનીનું કરોડો રૂપિયાનું ભોપાળું બહાર આવ્યું છે. ઓરિસ્સા બેઈઝ આ કંપનીના મુખ્ય ડિરેક્ટર મહેશ મોતેવાર, પુત્ર અભિષેક મહેશ મોતેવાર, પત્ની વૈશાલી મોતેવાર અને ભાણેજ પ્રસાદ પારશ્વાર દક્ષિણ ગુજરાતના નવસારીમાં ઓસ્કાર ગ્રુપની અન્ય એક કંપની શરૂ કરી હતી. સમૃદ્ધ જીવન મલ્ટીસ્ટેટ મલ્ટી પર્પઝ કો. ઓ. સોસાયટીના નામથી શરૂ થયેલી કંપનીમાં સંખ્યાબંધ લોકોએ બેંક કરતા ઊંચા વ્યાજ અને વળતરની અપેક્ષાએ રોકાણ કર્યું હતું. દરમિયાન કંપનીના કોઠાકબાડા વિશે ગંધ આવતા નવસારી સ્થિત પરિસિમા એપાર્ટમેન્ટમાં રહેતા ભરત સુરેશભાઈ ખત્રીએ નવસારી પોલીસ મથકમાં ફરિયાદ કરી હતી.  આ ફરિયાદ ઉપર સીઆઈડી ક્રાઈમના પોલીસ ઈન્સ્પેક્ટર પી. જી. નરવાડેએ તપાસ શરૂ કરી હતી. પી.આઈ. નરવાડેએ ત્રણેય ઠગબાજ ડિરેક્ટરની ધરપકડ કરી હતી. ત્રણેયને અત્રેની પ્રિન્સિપાલ ડીસ્ટ્રીક્ટ એન્ડ સેશન્સ કોર્ટમાં દસ દિવસના રિમાન્ડ મેળવવા રજૂ કર્યા હતા. રિમાન્ડ અરજી ઉપર એપીપી રિન્કુ પારેખે ધારદાર દલીલો કરતા કોર્ટે છ દિવસની કસ્ટડી મંજૂર કરી હતી. દેશવ્યાપી કરોડોના કૌભાંડમાં નવસારી પોલીસ સ્ટેશનમાં રૂપિયા 65.40 લાખની ફરિયાદ નોંધાઈ છે.   કોર્ટમાં ત્રણેયના રિમાન્ડ માટે રજૂ કરાયેલા ગ્રાઉન્ડ    આરોપીઓની રોકાણની રકમ ક્યાં સગેવગે કરી તેની પૂછપરછ કરવાની છે.  સમૃદ્ધ જીવન સોસાયટીની સ્થાવર જંગમ મિલકતોની તપાસ કરવાની છે.  મુખ્ય આરોપીઓ વિશાલ ચૌધરી તથા સંબંધી ડિરેક્ટરો પૂજા રમેશ કામલે, સુવર્ણા મોતેવાર હાલ ક્યાં છે તેનું સરનામું મેળવી તપાસ કરવાની છે.  આરોપીઓએ કંપનીના મહત્વના હોદ્દા ઉપર રહી શું લાભ મેળવ્યા છે. આર્થિક લાભ ક્યાં સગેવગે કર્યા છે તેની તપાસ કરવાની છે.  સોસાયટીના બેંક એકાઉન્ટ અને આરોપીઓના બેંક ખાતાનું ક્રોસ વેરિફિકેશન કરવા આરોપીની કસ્ટડી જરૂરી છે.  આરોપીઓએ અન્ય કઈ કઈ કંપની શરૂ કરી છે? તે કંપનીઓમાં શું કામગીરી કરવામાં આવતી હતી? કંપની શરૂ કરવા માટે આપવામાં આવેલા ફંડિગ વિશે તપાસ કરવાની છે.  આરોપી અભિષેક મોતેવારના બેંક ખાતામાં રૂપિયા 85 કરોડના ટ્રાન્જેક્શન બાબતે તથા તેને પાવર ઓફ એટર્નીને આધારે વેચાણ કરેલા ફ્લેટ પેટે મળેલી રકમ ક્યાં સગેવગે કરી છે તેની તપાસ કરવાની છે.  આરોપી પ્રસાદ પારશ્વાર સમૃદ્ધ જીવન ગ્રુપની અન્ય ડઝનબંધ કંપનીઓમાં ડિરેક્ટર રહ્યાં હોય આ કંપનીઓ વિશે માહિતી મેળવી આરોપીએ ભજવેલી ભૂમિકા તથા મેળવેલા આર્થિક લાભ વિશે તપાસ કરવાની છે. બેંક એકાઉન્ટમાં તેઓ જ સાઈનિંગ ઓથોરિટી હોય આર્થિક વ્યવહારો કોની કોની સાથે કરવામાં આવ્યા તે વિશે પૂછપરછ કરવાની બાકી છે.  આરોપીઓની અન્ય કેટલીક કંપનીઓમાં વૈશાલી મહેશ મોતેવાર તથા મુખ્ય આરોપી મહેશ મોતેવારની બેંક એકાઉન્ટમાં સહી ચાલતી હોય તેમની પણ પોલીસ કસ્ટડીમાં પૂછપરછ જરૂર છે.   Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-69582607516247403412019-03-21T15:54:00.004+05:302019-03-21T15:59:20.712+05:30
નવસારીમાં મેક ઇન ઇન્ડિયા પીચકારીનો ક્રેઝ, ચાઇનીઝ કરતાં બમણું વેચાણ
હોળી પર્વ નિમિત્તે નવસારી શહેરમાં મોડી સાંજે પીચકારીઓની ખરીદી નીકળતા વેપારીઓએ હાશકારો અનુભવ્યો હતો. ગત વર્ષે અંદાજિત 7 લાખનું ટર્નઓવર થયું હતું. જેમાં ચાઈનીઝ પીચકારીનું પ્રમાણ વધુ હતું પરંતુ આ વખતે મેક ઈન ઈન્ડિયાની પીચકારીની બોલબાલા રહી છે.  નવસારીમાં હોળી પર્વની ધામધૂમથી ઉજવવામાં આવે છે. નાના ભૂલકાઓ દ્વારા દર વરસે પીચકારી ખરીદવામાં આવે છે. આ વરસે પણ બજારમાં નીતનવી આકર્ષક ડીઝાઇન કાર્ટુન ના પાત્રોવાળી પીચકારીઓની ખરીદી કરવામાં આવી રહી છે. જેમાં દરેક ક્ષેત્રમાં ચાઇનીઝ વસ્તુએ પગપેસારો કર્યો છે. હોળીના પર્વમાં પણ હવે ચાઇનીઝ પીચકારીઓનું વેચાણ નવસારીમાં વધું હતું. નવસારી શહેરમાં જથ્થાબંધ વેપાર કરતા ચાર મોટા વેપારીઓ દ્વારા હોલસેલમાં હોળી પર્વે 4થી 5 લાખની પીચકારીઓનું વેચાણ થયું છે.  નવસારી જિલ્લામાં અંદાજે 10 લાખથી વધુનું વેચાણ થયાનું વેપારીઓ જણાવી રહ્યા છે. ચાઇનીઝ પીચકારી પણ મળી રહી છે પરંતુ ચાલુ વર્ષે રાજકીય ઉથલપાથલ અને આતંકવાદી હુમલામાં મસુદને વીટો વાપરી બચાવી લેવાના કારણે ચીન પ્રત્યે લોકોમાં નારાજગી સ્પષ્ટ જોવા મળી રહી છે. તેની અસર નવસારીના ચાઈનીઝ પીચકારીઓ ઉપર પણ જોવા મળી છે. હાલ આ ચાઈનીઝ સામગ્રીની માગ ઘટીને 40 ટકા જેટલી થઈ ગઈ છે એટલે આ વખતે લોકોએ ચાઈનીઝ વસ્તુને જાકારો આપી મેક ઈન ઈન્ડિયાને પ્રાધાન્ય આપ્યું હોવાનું હોળી માર્કેટને જોતા સ્પષ્ટ થયું છે.   ટેંકવાળી પીચકારીની માગ વધુ છે  નવસારીમાં દિલ્હીથી ટેંકવાળી મેક ઇન ઇન્ડિયાવાળી નવી પીચકારી આવી છે, જેની માંગ વધુ છે. 3થી 5 લિટર સુધી પાણીની ટેંકવાળી પીચકારીઓ વેચાઈ રહી છે. રૂ. 120થી 400 સુધીમાં આ પીચકારી મળી રહી છે. ચાઇનીઝ પિચકારીઓમાં પિસ્તોલવાળી પીચકારીનું માર્કેટ ડાઉન છે. -રોનક શાહ, વેપારી, નવસારી   સ્વદેશી વસ્તુ અપનાવવી જોઈએ  આપણે સ્વદેશી વસ્તુ અપનાવવી જ જોઈએ. આજના યુવાનોએ ચાઇનીઝ વસ્તુ ખરીદીને દેશને આર્થિક રીતે નુકસાન કરતા હોય છે. જેથી મોબાઈલ કે પછી કોઈપણ ચીજવસ્તુ ખરીદવી ન જોઈએ. -કિશોરભાઈ નાયક, નવસારી   ચીનની વસ્તુ ખરીદવી ન જોઈએ  જ્યારે પણ દેશમાં આતંકવાદી ઘટના થાય છે ત્યારે પાકિસ્તાનને ચીનનું આડકતરું સમર્થન હોય છે. હાલમાં આતંકીને સમર્થન આપનારા ચીનની વસ્તુ આપણે ખરીદવી ન જોઈએ. જેનો સખ્ત વિરોધ છે. -હરીશ ખત્રી, નવસારી   મેક ઈન ઈન્ડિયાનો ક્રેઝ વધ્યો  શહેરમાં 3થી 4 પીચકારીના હોલસેલ વેપારીઓ છે. તેઓ અંદાજે 3 લાખનો મેક ઈન ઈન્ડિયાનો સ્ટોક દિલ્હીથી મંગાવ્યો છે. તેમાંથી 80 ટકા વેચાઈ ગયો હતો. જ્યારે ચાઈનીઝ પીચકારીનો પણ 1થી દોઢ લાખનો માલ મંગાવ્યો છે પરંતુ તેમાં સાંજ સુધીમાં 40 ટકા જ માલ વેચાયો છે. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-68333211975206688512019-03-20T18:18:00.004+05:302019-03-20T18:18:55.526+05:30
નવસારી અનાજ ગોડાઉન બહાર ટ્રકમાંથી 5 ઘઉંના કટ્ટા ચોરાયા
નવસારીમાં આવેલી દશેરા ટેકરી વિસ્તારમાં આવેલ ગુજરાત રાજ્ય નાગરિક પુરવઠા નિગમ લિ. દ્વારા અન્ય વિસ્તારોમાં વિતરણ કરવા માટે ટ્રકમાં ભરેલા અનાજના જથ્થો પૈકી 5 અનાજની ગુણી (કટ્ટા) ગત રાત્રિએ ટ્રકમાંથી કોઈ ચોરી ગયું હતું. આ અંગે પોલીસને જાણ થતા પોલીસે ત્રણ જેટલા શકમંદોની અટક પણ કરી હોવાની માહિતી જાણવા મળી છે.  નવસારીનાં દશેરા ટેકરી વિસ્તારમાં ગુજરાત રાજ્ય નાગરિક પુરવઠા નિગમ લિ. આવેલી છે. ગતરોજ ચીખલીનાં ઈજારદાર રતન શાહ નામના ઇસમની ઈજારો ધરાવતી ટ્રકમાં માલ ભરીને ગોડાઉનના કેમ્પસમાં મૂકી હતી. તેમાં ગતરાત્રિ દરમિયાન અજાણ્યા ઈસમોએ ટ્રક પર ચઢીને પાંચ અનાજની ગુણો ચોરી હતી. ટ્રકનું કરતા આ વાતની જાણ થઇ હતી.  આ બાબતે સોમવારે રાત્રિના સમયે લોકોએ પોલીસને જાણ પણ કરી હતી. નવસારી પોલીસે ઘટનાસ્થળે પહોંચી 3 સ્થાનિક ઈસમોને શંકાનાં આધારે ઝડપી લીધા હતા. જોકે આ અંગે કોઈ પોલીસ ફરિયાદ નોંધાઈ ન હોવાનું પોલીસ મથકેથી માહિતી મળી છે. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-26769063931462059082019-03-19T10:34:00.003+05:302019-03-19T10:34:48.496+05:30
નવસારીમાં ટ્રાફિક પોલીસને સમસ્યા હલ કરવામાં નહીં પણ નાણાંમાં જ રસ
નવસારી શહેરમાં ટ્રાફિક પોલીસને ટ્રાફિક સમસ્યા હલ કરવા કરતાં નાણાં ઉઘરાવવામાં રસ વધુ રસ જણાય છે. સુરત અને વલસાડના પાસિંગવાળી ગાડીને પકડીને મોટી રકમની માંગણી કરે છે. તે ન અપાય તો આર.ટી.ઓ. મેમો અથવા જેલમાં મૂકી દેવાની ધમકી અપાય છે અને વાહનચાલક વિરોધ કરે તો તેને ૩૩૦ કલમ હેઠળ જેલનાં સળિયા પાછળ ધકેલી દેવાય છે.  નવસારીના પોલીસવડા ડો. ગિરીશ પંડયા શહેરમાં ટ્રાફિક સમસ્યાને કંટ્રોલમાં રહે તે માટે અમૂક ટ્રાફિક પોઇન્ટ પર ૧ જમાદાર, ૨ કોન્સ્ટેબલ, ૪ ટ્રાફિક બ્રિગેડ ફરજ પર મૂક્યા છે, છતાં પણ ટ્રાફિકની સમસ્યા યથાવત રહી છે.  ટ્રાફિક પોઇન્ટ પર પોલીસ સ્ટાફ ઊભા રહે છે અને સુરત અને વલસાડ પાસિંગનાં વાહનો પકડીને તેની પાસે કાગળો માંગીને કોઇને કોઇ રીતે વાંક કાઢીને મોટી રકમનો મેમો ફાડી દેવાની વાત કરે છે. અને જો મેમો નહીં ભરવો હોય તો અમને આટલી રકમ આપો તેવી માંગણી કરતા હોવાની રાવ ઊભી થઇ છે અને વાહનચાલક કાયદાની વાત કરે ત્યારે તેના ઉપર સરકારી કામમાં અવરોધ ઊભો કર્યાનો ગુનો દાખલ કરવાની ધમકી આપે છે. તો પણ ન ફાવે ટ્રાફિક પી.એસ.આઇ.ને ખોટી વાત કહી તેઓને ઉશ્કેરીને કેસ પણ કરાવી દે છે. ડી.એસ.પી. ડો. ગિરીશ પંડયાનો ટ્રાફિક સમસ્યા હલ કરવાનો હેતુ પોલીસ કર્મચારીઓએ કમાવવાનો માર્ગ બનાવી દીધો છે. વાહનચાલકાએે ક્યાં તો ન કરેલી ભૂલના નાંણા ચૂકવવા પડે છે. અથવા જેલમાં જવા તૈયાર રહેવું પડે છે. પોલીસ પ્રજાનો મિત્ર છે એવું કહેનારા ડી.એસ.પી. યોગ્ય ચેકિંગ કરે તો ચોક્કસ સરકારી તિજોરીમાં થતી આવક કરતા પોલીસને ગજવે જતી રકમ કદાચ વધી જાયતો નવાઇ નહીં.   નવ પોઈન્ટ વચ્ચે ઓછું અંતર: ક્યાંક તો લૂંટાવું જ પડે  નવસારી શહેર નાનું છે પણ ટ્રાફિક પોઇન્ટ વધુ છે. નવસારી શહેરમાં પ્રવેશ કરતા જ સ્વામી વિવેકાનંદ સર્કલ પાસે એક પોઇન્ટ ત્યાર બાદ ૧૦૦ મીટર ન થાય ત્યાં લાઇબ્રેરી સર્કલ પાસે બીજો પોઇન્ટ ત્યાર બાદ લૂન્સીકુઇ સર્કલ પાસે ત્રીજો પોઇન્ટ, એસ.પી. ઓફિસ પાસે પાંચમો પોઇન્ટ, નગરપાલિકા પાસે છઠ્ઠો પોઇન્ટ, ટાવર પાસે સાતમો પોઇન્ટ, ગોલવાડ પાસે આઠમો પોઇન્ટ, વિરાવળ પાસે નવમો પોઇન્ટ આમ દરેક પોઇન્ટ વચ્ચે ૧૦૦ મીટરથી પણ ઓછું અંતર છે. તેના કારણે વાહનચાલક કોઇપણ એક પોઇન્ટ પર રોજ લૂંટાતો આવ્યો છે. ટ્રાફિકની સમસ્યા હલ કરવા માટે ૧૦ જમાદાર, ૨૦ પોલીસ જવાન, ૪૦ ટ્રાફિક બ્રિગેડના જવાનો રોકાઇ છે. તેની સામે ટ્રાફિક સમસ્યા તો યથાવત છે ને ફાયદો પ્રજાને નથી પોલીસકર્મીઓને જ છે. આટલો સ્ટાફ જો રાત્રી પેટ્રોલિંગમાં વપરાઇ તો ચોરી થવાની ઘટના પર અંકુશ આવે તેમ છે. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-79966869166346608072019-03-19T10:06:00.001+05:302019-03-19T10:06:40.545+05:30
NRIની કરોડોની 10 વીઘા જમીન પચાવી પાડવાનો કારસો
જલાલપોર તાલુકાના માણેકપોર ટંકોલી ગામે આવેલી માણેકપોરના એનઆરઆઈની અંદાજિત 4 કરોડની 10 વીઘા જેટલી જમીન પોતાના નામે કરી લેવા ખોટા સોગંદનામુ અને ખોટા દસ્તાવેજો તૈયાર કરી મૃતકોને પણ જીવિત બતાવી તે જમીન પચાવી પાડવાનો કારસો રચનારા 9 સામે મરોલી પોલીસ મથકમાં ફરિયાદ નોંધાઈ છે. આ ઘટનાને પગલે પોલીસે તપાસ શરૂ કરી છે.  જલાલપોર તાલુકાના માણેકપોર ટંકોલીના મૂળ વતન અને હાલ ન્યુઝીલેન્ડ રહેતા એનઆરઆઈ ઈબ્રાહીમ અહમદ દાદાભાઈની ખાતા નં. 272, બ્લોક સરવે નંબરની જમીન 51,143,159,204 તથા 206વાળી આશરે 10 વીઘા જેટલી જમીન આવેલી છે. આ બાબતે હાલ વહીવટ કરતા ઈકબાલ યુસુફ ભામજી (રહે. ટાંકી ફળિયા, માણેકપોર ટંકોલી, જલાલપોર)ને ગત સપ્ટેમ્બર 2018મા તેમના મહોલ્લામાં રહેતા પિયુષ આહીર અને અહમદ મહમદ દાદાભાઈ નામના ઈસમો આવ્યા હતા અને જણાવ્યું કે તેના મિત્ર ઈબ્રાહીમ મોતારાના વડીલોપાર્જીત જમીનનું પેઢીનામુ કર્યું છે. તેમાં તેઓ બંને સાક્ષી તરીકે રહ્યા હતા. ઈકબાલ ભામજીને આ ઘટના અંગે જાણ થતા તેણે આ બાબતે ન્યુઝીલેન્ડ ખાતે રહેતા તેમના મિત્ર ઈબ્રાહીમ દાદાભાઈને માહિતગાર કર્યા હતા. મામલતદારમાં તપાસ કરતા બારડોલી ખાતે રહેતા યુસુફ તરાજીયાએ પેઢીનામુ બનાવ્યું હતું.  આ અંગે ન્યુઝીલેન્ડ ખાતે જમીનના વારસદારોને જાણ કરી તેમણે યુસુફ તરાજીયાને આવા કોઈ પાવર ઓફ એટર્ની આપી હતી કે કેમ તેની પૃષ્ટિ કરી હતી પરંતુ જમીનના વારસદારોએ આ અંગે નન્નો ભણી દઈ યુસુફ તરાજીયાને ઓળખતા પણ ન હોવાનું જણાવ્યું હતું, જેથી જમીનના વહીવટદાર ઈકબાલભાઈએ જલાલપોર મામલતદારમાં વાંધા અરજી કરી હતી. 17મી જાન્યુઆરીએ જમીનના મૂળ માલિકો ન્યુઝીલેન્ડથી ઈબ્રાહીમ દાદાભાઈ અને સાઉથ આફ્રિકાથી ઈબ્રાહીમ મોતારા નવસારી આવ્યા હતા અને જલાલપોર મામલતદારને વાંધા અરજી આપી અને 22 જાન્યુઆરીએ ઈ ધરામાં એન્ટ્રી નં. 1607 કઢાવતા તે 18મી જાન્યુઆરીએ નામંજૂર થયાની હકીકત સામે આવી હતી.  જલાલપોર મામલતદારની કચેરીએ જઈ બારડોલીના યુસુફ સાદીક તરાજીયાએ રજૂ કરેલુ પેઢીનામુ, પાવર ઓફ એટર્ની, જમીનના મૂળ માલિકનો મરણ દાખલા તથા 7-12ની નકલ અને નમૂના નં. 8ના ઉતારાની નકલો મેળવતા ઈકબાલભાઈ ભામજીને સત્યતાની જાણ થઈ હતી, જેમાં ખોટા દાખલાઓ, પાવર ઓફ એટર્ની રજૂ કરી હતી . આ સમગ્ર ઘટનામા છેતરપિંડી સામે આવતા આજરોજ મરોલી પોલીસ મથકે જમીનના પાવરદાર ઈકબાલ ભામજીએ યુસુફ તરાજીયા , ઈસ્માઈલ ટંકોલીયા, મોહમદ રાજા, અમીદ આદમ, અબ્દુલ સમદ મોતારા, અહમદ ઈબ્રાહીમ મોતારા, અહમદ ઈસુપ મોતારા અને ઝેબુનીશા મોતારા વિરૂદ્ધ છેતરપિંડી કર્યાની ફરિયાદ નોંધાવી હતી.   સાક્ષીઓએ વાંધો લેતા કૌભાંડ બહાર આવ્યું  ખાતા નં. 272વાળી 10 વીઘાની જમીનના માલિક વિદેશ હોય તેની જાણકારી બારડોલીના જમીનદલાલ યુસુફ તરાજીયાને થઈ હતી. તેના કાગળીયા માણેકપોર ટંકોલીના તલાટી પાસે મેળવ્યા હતા અને તેણે બોગસ પેઢીનામા, દાખલા, વારસો બનાવીને જલાલપોર મામલતદાર કચેરીએ નોંધ કરવા આપી હતી અને 1607 નંબરની 7-12ના ઉતારામાં કાચી નોંધ પણ મામલતદાર કચેરી દ્વારા થઈ હતી પરંતુ પેઢીનામામાં સાક્ષી રહેલા બે ઈસમોએ વાંધો લેતા આ કૌભાંડ બહાર આવ્યું હતું.   એનઆરઆઈઓએ ફ્રોડથી બચવા રાખવાની તકેદારી  - એક્સપર્ટ વ્યુ પ્રતાપસિંહ મહિડા, એડવોકેટ     એનઆરઆઈએ સ્થાવર મિલકતના રેકર્ડ ઉપર નજર રાખવા કે તેનું ધ્યાન રાખવા માટે સંબંધીઓ કે ગ્રુપના વ્યક્તિ સાથે કોન્ટેકટમાં રહેવું.   સમયાંતરે રેકર્ડની નકલ કઢાવતા રહેવું.   જો કોઈ રેકર્ડમાં હિલચાલ કે તજવીજ જણાય તો તેનાથી તાત્કાલિક પગલાં ભરવા, જે તે સંબંધિત વ્યક્તિનો સંપર્ક કરવો.   પેપર નોટીસ આપી આ જમીન કે મિલકત અંગે કોઈપણ વ્યવહાર થાય તો એનઆરઆઈ માલિકે પોતાનું સરનામુ અને કોન્ટેક્ટ આપી વેરીફાઈ કરી લેવા તાકિદ કરવી.   એનઆરઆઈએ પોતાની તમામ મિલકત અંગે તલાટીને લેખિતમાં જાણ કરી. કોઈપણ વ્યવહાર કરતા પહેલા ધ્યાન દોરવા અનુરોધ કરવું અને ગામમાં હોય તો તલાટી, સિટીમાં મિલકત હોય તો સિટી સર્વેમાં નોંધ કરાવવી.   પાવર એટર્ની હોય તો પણ તલાટી કે સિટી સર્વે, સબરજીસ્ટ્રારને તેની જાણ કરવી.   સરકારે પણ એનઆરઆઈ મિલકત બાબતે વેરીફિકેશન માટેની જોગવાઈઓ અમલમાં લાવવી જોઈએ.   એનઆરઆઈની પ્રોપર્ટીનો તલાટી, સિટી સર્વે અને સબ રજીસ્ટ્રારમાં અલાયદો રેકર્ડ બનાવવામાં આવે તે જરૂરી છે.      પેઢીનામામાં ગામના જ બે શખ્શોએ સહી કરી  માણેકપોર ટંકોલી ખાતે આવેલી ખાતા નં. 272વાળી જમીનના માલિકો વિદેશ સ્થાયી થયા હતા અને મને મિત્રના નાતે દેખરેખ રાખવા જણાવ્યું હતું. પેઢીનામામાં ગામના જ બે ઈસમોએ સહી કરી હતી. તેમણે મારા ઘરે આવી જાણ કરી અને ત્યારબાદ જમીન પચાવી પાડવાનો કૌભાંડ બહાર આવ્યું. -ઈકબાલ ભામજી, હાલ જમીનના પાવરદાર Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-52465755496700436822019-03-18T10:26:00.001+05:302019-03-18T10:26:48.451+05:30
બાળકીનું અપહરણ કરનાર ગણતરીના કલાકોમાં ઝડપાયો
નવસારીનાં દશેરા ટેકરી વિસ્તારમાં ગત સાંજે 4.30 કલાકનાં સુમારે એક આઠ વર્ષીય બાળકીનું અપહરણ થયું હોવાની વાત વાયુવેગે ફેલાઈ હતી. જેમાં શ્રમજીવી પરિવાર પરપ્રાંતીય હોય તેમની ઓળખાણ ઓછી હોવા છતાં તેમણે સ્થાનિક અગ્રણીઓની મદદ લઇને પોલીસ મથકનો સંપર્ક થયો અને માત્ર બે કલાકની પોલીસની મહેનત રંગ લાવી અને અપહરણ કરનાર યુવાનને બીલીમોરા ખાતે તેના નિવાસસ્થાનેથી પોલીસે ઝડપી પાડી આ બાળકીનો કબજો મેળવ્યો હતો. નવસારીનાં દશેરા ટેકરી વિસ્તારમાં ખુલ્લી જગ્યામાં ઝુપડું બાંધી શ્રમજીવી પરિવાર તેના ચાર સંતાનો સાથે રહે છે. તેઓ મજુરી કામે ગતરોજ રાબેતા મુજબ ગયા હતા. તે દરમિયાન નજીકમાં આવેલા એક પાર્ટી પ્લોટમાં કામ કરતા 28 વર્ષીય ઇસમે આ પરિવારની 8 વર્ષીય બાળાને બિસ્કીટ અપાવવાના બહાને બાઈક પર લઇ ગયો હતો, જે પરત આવ્યો ન હતો.  સાંજના છ વાગ્યે બાળકીનાં માતાપિતા મજુરી કામેથી પરત આવ્યા ત્યારે તેમની દીકરીને ન જોતા તેની આજુબાજુનાં વિસ્તારોમાં શોધખોળ કરી હતી પરંતુ તે મળી આવી ન હતી. તેઓએ આસપાસ શોધખોળ કરતા રહીશોએ સ્થાનિક અગ્રણીઓ પાસે જવાનું કહ્યું તેમને આ બાળકી ગુમ થયાનો સોશ્યલ મીડિયામાં મેસેજ વાયરલ કર્યો અને ત્યારબાદ તેમને નવસારી શહેર પોલીસ મથકે ફરિયાદ કરવા લઇ ગયા હતા. તે દરમિયાન રાત્રિના 9 વાગ્યા હતા. પોલીસે ફરિયાદ નોંધી અને જિલ્લા પોલીસવડાને વિગતે જણાવ્યું અને પોલીસે તે વિસ્તારનાં સીસીટીવી ફૂટેજ જોવાનું શરુ કર્યું હતું.  સીસીટીવી ફૂટેજ જોતા એક સ્થળે બાઈક પર પાછળ છોકરી ને એક યુવાન બેસાડીને લઇ જતા હોવાનું બાળકીનાં પિતાએ તેમની દીકરી હોવાનું જણાવ્યું અને આ યુવક પણ નજીકમાં આવેલ પાર્ટી પ્લોટમાં મજુર તરીકે કામ કરતો હોવાનું અને છેલ્લા ઘણા વખતથી ત્યાં જ રહેતો હોવાનું જણાવ્યું હતું. પાર્ટી પ્લોટના માલિકે આ યુવાનનું નામ છના તલાવીયા (ઉ.આ. 28, રહે. બીલીમોરા) હોવાનું જણાવ્યું હતું. નવસારી પોલીસે બીલીમોરા પોલીસનો સપર્ક કરી યુવાનનું વર્ણન તથા સરનામું મોકલતા પોલીસ તુરંત યુવાનનાં ઘરે પહોંચી હતી. પોલીસે અપહરણ કરનાર છના તલાવિયાની અટક કરી બાળકીનો કબજો મેળવ્યો હતો. આમ પોલીસે માત્ર બે કલાકના સમયગાળામાં અપહૃત બાળકીને હેમખેમ તેના માતાપિતાને સોંપી હતી.   રાત્રિના સમયે પોલીસ એક્શનમાં આવી ન હોત  નવસારીમાં 8 વર્ષીય બાળકીનું અપહરણ થયાને બે કલાક માં પોલીસે તેનો કબજો મેળવવામાં સફળતા મેળવી હતી. જો રાત્રિના સમયે પોલીસ એક્શનમાં ન આવતે તો બાળકી કોઈ મોટી દુર્ઘટનાનો શિકાર થઇ હોત એવી ચર્ચા પણ શહેરભરમાં થઇ હતી. અપહરણ કરનાર યુવાન 28 વર્ષીય અને અપરીણિત હોય તેનો સ્વભાવ સારો ન હોવાનું પણ લોકોએ જણાવ્યું હતું.   નવસારી પોલીસની કામગીરી સારી  નવસારી પોલીસ ગત રોજ બાળકીના અપહરણ ની ઘટના નોંધાઈ અને માત્ર બે કલાકના ગાળામાં શોધી આપીને અપહરણકર્તાને પકડી લાવ્યા એ સારી વાત છે. આજે પોલીસના માથે સારી કામગીરીના લેબલ નથી લાગતા ત્યારે આ ઘટનાની સફળતા બદલ પોલીસ વિભાગની કામગીરીના વખાણ કરીએ તેટલા ઓછા છે, કારણ કે પોતાનું વ્હાલું સંતાન ખોવાઈ જાય ત્યારે વળી ની વેદના શું હોય છે સૌને ખબર છે અને માત્ર બે કલાકમાં પોલીસે બાળકી ને તેના માતા પિતા ને સોંપી એ દૃશ્ય ભૂલી શકાય તેમ નથી.   સીસીટીવી ચેક કરતાં સફળતા મળી   પોલીસ મથકે રાત્રિના સમયે ફરિયાદ નોંધાઇ હતી અને પોલીસની બે ટીમો બનાવીને અપહરણ થયેલા વિસ્તાર તથા અન્ય જગ્યાએ શોધખોળ હાથ ધરાવી હતી. અપહરણ થયું તે વિસ્તારમાં સીસીટીવી કેમેરા ચેક કર્યા અને અમોને મોટી સફળતા મળી અને તુરંત જ બીલીમોરા પોલીસને ખબર કરી અને અપહરણ કરનારના ઘરેથી હેમખેમ બાળકીનો મેળવ્યો હતો. -ડો.ગિરીશ પંડ્યા. પોલીસવડા, નવસારી જિલ્લા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-62440384059637103862019-03-18T10:03:00.001+05:302019-03-18T10:06:44.169+05:30
અડધા વિજલપોરનો વેરો બાકી, 4.5 કરોડમાંથી માંડ 2.3 કરોડ રૂપિયા પાલિકાની તિજોરીમાં પડ્યા
વિજલપોર પાલિકામાં ઘરવેરો, લાઈટવેરો, પાણીવેરો, સફાઈ વેરો, ગટરવેરો અને શિક્ષણ ઉપકર મળી કુલ ચાલુ વર્ષનું વેરામાંગણુ 2.68 કરોડ જેટલુ છે અને પાછલી બાકી રૂ. 1.84 કરોડ મળી કુલ માંગણું 4.52 કરોડ રૂપિયાનું છે. શહેરમાં અંદાજે 25700 જેટલા મિલકતધારકો છે. જેમાં રહેણાંક, કોમર્શિયલ, ઔદ્યોગિક તમામ પ્રકારના મિલકતધારકોનો સમાવેશ થાય છે. આ મિલકતધારકો પૈકી કુલ 4.52 કરોડ રૂપિયાના માંગણા થકી 2.33 કરોડ રૂપિયાની જ વસૂલાત 15 માર્ચ સુધીમાં જમા થઈ છે. બીજા શબ્દોમાં કહીએ તો કુલ માગણા સામે 51.54 ટકાની જ વસૂલાત જમા થઈ છે.   રાજ્યમાં મોખરાનું સ્થાન પણ મેળવ્યું હતું  વિજલપોર પાલિકાનો વેરાનો ટ્રેકરેકર્ડ કાયમ ખરાબ રહ્યો નથી. આજથી ચારેક વર્ષ અગાઉ જ્યારે પાલિકામાં સીઓ તરીકે વિજય પરીખ હતા ત્યારે આજે પાલિકાએ 90 ટકાથી વધુ વેરા વસૂલાત કરી સમગ્ર રાજ્યની ‘બ’ વર્ગની પાલિકામાં મોખરાનું સ્થાન મેળવ્યું હતું.   આ છે કારણો | દર વર્ષ કરતાં ઓછી વસૂલાત પાછળ આ વખતે નવું શું    નપાલિકાનું તંત્ર વેરો ભરાવવા બાબતે લોકજાગૃતિ કેળવવામાં સદંતર નિષ્ફળ નિવડ્યું.   અન્ય પાલિકાઓમાં વેરા વસૂલાત માટે રીતસરની ઝૂંબેશો ચલાવવામાં આવે છે, જે વિજલપોરમાં અદૃશ્ય   જાગૃત કેળવવાની તો દૂર વેરા ન ભરનારા લોકો સામે કોઈ પણ જાતની કડકાઈ દાખવવાનો પ્રયાસ પણ ન કરાયો   નગરપાલિકાના વેરા ખાતામાં માંડ 25 ટકા જ સ્ટાફ છે જે દિશામાં સત્તાધિશોએ કોઈ જ કામગીરી કરી નથી.   શહેરના મહત્તમ રહેવાસીઓ કામદાર વર્ગના છે અને હાલમાં ઔદ્યોગિક મંદીને કારણે આર્થિક મુશ્કેલીમાં છે.   આકારણી તો કરી દેવામાં આવી છે પરંતુ વેચાયેલા નહીં હોય તેવા ઘણાં ફલેટનો વેરો ભરવામાં આવ્યો નથી.     કરોડોની ગ્રાંટ મળે છે તેથી બેદરકારી?  વિજલપોર પાલિકામાં સતત બીજા વર્ષે વેરાની વસૂલાત ખુબ જ નબળી રહી છે. અહીં ઉલ્લેખનીય છે કે, કરોડો રૂપિયાની ગ્રાંટ સરકારમાંથી આવે છે તે પણ પૂરતી વપરાતી નથી, જેથી મુદ્દો એ છે કે શું પાલિકાનું ધ્યાન વેરા વસૂલાત તરફ નથી ? જોકે સ્વભંડોળની મુખ્ય આવક પણ વેરો જ છે એ ભૂલવું ન જોઈએ.   ગત વર્ષે પણ 53 ટકા જ વસૂલાત કરાઈ હતી  પાલિકાની ગત 2017-18ના વર્ષની વસૂલાત પણ ખુબ ઓછી 53 ટકા જ થઈ હતી. જોકે, ગત વર્ષે પાલિકાની સામાન્ય ચૂંટણી હોઈ મહત્તમ સ્ટાફ ચૂંટણીની કામગીરીમાં ઘણો સમય રહ્યો હોઈ ઓછી વસૂલાત થયાનું જણાવાયું હતું.   પાલિકા તંત્ર નીતિ બદલે તે આવશ્યક છે   છેલ્લા ત્રણ વર્ષથી નગરપાલિકા વેરા વસૂલાતમાં ઢીલી નીત અપનાવી રહી છે. કારણ એ આપવામાં આવે છે કે શહેરમાં જગ્યા ન હોવાથી આવકની ફીકર નથી. પાલિકા આ નીતિ બદલે તે જરૂરી છે. એક જાગૃત નાગરિક   તમામ બાકીદારોના નળ-પાણીના જોડાણો કપાશે  શહેરમાં વેરો નહીં ભરનારા તમામ બાકીદારોને ઘરે ઘરે ફરીને વેરાની નોટિસ આપવા આવશે. ત્યાર બાદ પણ જેનો વેરો બાકી હશે તેવા મિલકતધારકોના ઘરના નળ, ડ્રેનેજ કનેક્શન કાપવામાં આવશે. આગામી દિવસોમાં કડક કાર્યવાહી કરવામાં આવશે. જગદીશ મોદી, પ્રમુખ, વિજલપોર પાલિકા Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-43769121741496038042019-03-17T10:28:00.000+05:302019-03-17T10:28:14.212+05:30
આર્મીમેનના મોત પ્રકરણમાં એપા.ના પ્રમુખ અને ઉપપ્રમુખ સામે ફરિયાદ
નવસારીમાં ગત 25મી ઓક્ટોબરે તીઘરા ખાતે આવેલા પાલ્મ સ્પ્રિંગ બી એપાર્ટમેન્ટમાં પોતાનાં ઉપરી અધિકારીને સરકારી ટપાલ આપીને પરત આવતા આર્મીમેનનું પાંચમાં માળની લીફ્ટ અચાનક ખુલી પડી જવાથી ગંભીર ઈજા પહોંચતા સારવાર દરમિયાન મોત થયું હતું. આ ઘટનામાં મૃતકની પત્નીએ શનિવારે આ એપાર્ટમેન્ટના સંચાલકોને લીફ્ટ ખરાબ હતી છતાં પણ લીફ્ટ રિપેર ન કરાવી બેદરકારી બદલ તેમના પતિનું મોત થયું અંગેની ફરિયાદ શનિવારે શહેર પોલીસ મથકે કરવામાં આવી હતી.  તીઘરા ખાતે આવેલા પાલ્મ સ્પ્રિંગ-બી એપાર્ટમેન્ટમાં ગત 25મી ઓકટોબર 2018ના રોજ પોતાનાં ઉપરી અધિકારીને સરકારી ટપાલ આપીને પરત આવતા આર્મીમેન રાજકુમાર યાદવનું પાંચમાં માળે લીફ્ટ અચાનક ખુલી જતા નીચે પડી ગયા હતા. આ અકસ્માતમાં તેમનું ગંભીર ઈજા ને સારવાર દરમિયાન મોત નીપજ્યું હતું. પોલીસે આ ઘટનાની આકસ્મિક મોત થયાની નોંધ કરી વધુ તપાસ હાથ ધરી હતી.  મૃતક આર્મીમેન રાજકુમાર યાદવની પત્ની અનીતા યાદવ (રહે.કાલી પહાડી, મધ્યપ્રદેશ, હાલ ઝાંસી)એ શનિવારે શહેર પોલીસ મથકે પાલ્મ સ્પ્રિંગ બીના પ્રમુખ અને ઉપપ્રમુખ વિરૂદ્ધ બેદરકારી બદલ તેમના પતિનું મોત નીપજ્યા અંગેની ફરિયાદ નોંધાવી હતી. તેમણે ફરિયાદમાં જણાવ્યું હતું કે ગત 25 ઓક્ટોબરે તેમના પતિ રાજકુમારનું મોત આકસ્મિક નહીં પરંતુ એપાર્ટમેન્ટના સંચાલકોની બેદરકારીને લીધે થયું હતું તેવું તેમના પતિનાં આર્મીના સ્ટાફ દ્વારા જાણવું મળ્યું હતું. જેમાં પાલ્મ સ્પ્રિંગ-બી એપાર્ટમેન્ટમાં આવેલી લીફ્ટ ખામીયુકત હતી અને લીફ્ટ ચાલુ હોય ત્યારે પણ લીફ્ટનો દરવાજો અચાનક ખુલી જતો હતો.  લીફ્ટ બગડેલી હતી છતાં પણ એપાર્ટમેન્ટના પ્રમુખ અશ્વિન ચંડેલ અને ઉપપ્રમુખ સમીર શાહ દ્વારા કોઈપણ વ્યક્તિનો જીવ જાય તેવી શક્યતા હોવાનું જાણવા છતાં તેને રીપેરીંગ કરાવી ન હતી. તેના કારણે તેમના પતિ રાજકુમાર યાદવનું પાલ્મ સ્પ્રિંગ બી એપાર્ટમેન્ટના પાંચમાં માળેથી લીફ્ટનો દરવાજો ખુલી જતા લીફ્ટના ખાડામાં પડતા ગંભીર ઈજાને પગલે મોત થયું હોવાનું ફરિયાદમાં જણાવ્યું હતું. ઘટનાની તપાસ પોસઈ કરી રહ્યા છે.    પ્રમુખ - ઉપપ્રમુખની અટક કરી કાર્યવાહી  લીફ્ટ ન રીપેર કરાવવાની ભૂલ સંચાલકો દ્વારા કરવામાં આવી હોવાની ફરિયાદ મળી હતી. જેથી એપાર્ટમેન્ટના પ્રમુખ-ઉપપ્રમુખની શનિવારે ફરિયાદનાં આધારે અટક કરી વધુ તપાસ હાથ ધરી છે. - ડી.એચ.વાઘેલા, પીએસઆઈ, તપાસકર્તા અધિકારી નવસારી શહેર Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-19619198659768760652019-03-16T10:07:00.004+05:302019-03-16T10:08:20.262+05:30
નવસારીના કડીયાવાડમાં તસ્કરો ઘરમાંથી ગેસ સિલીન્ડર, મિકસર જ્યુસર ચોરી ગયા
નવસારીના કડીયાવાડના બંધ ઘરમાંથી કોઇ અજાણ્યો ચોર ચોરી કરી નાસી ગયો હતો. પરંતુ આ બનાવ અંગે નવસારી ટાઉન પોલીસ મથકે કોઇ ફરિયાદ નોંધાઇ ન હોવાનું જાણવા મળ્યું હતુ.  ઘટના સ્થળેથી મળતી માહિતી મુજબ, નવસારીના કડિયાવાડ મિસ્ત્રી મહોલ્લામાં જમનાબેન ભાણાભાઇ પટેલ રહે છે, ગત રવિવારે પુત્રી કિંજલબેન સાસરેથી પિયરે આવ્યા હતા. અને ગત ૧૪મી ગુરૂવારે કિંજલબેન ઘરના જાળીયાને તાળુ મારી તેમની માતા જમનાબેનને તેમના સાસરે લઇ ગયા હતા. દરમિયાન મોડી રાત્રે કોઇ અજાણ્યા ચોરે તેમના ઘરના જાળીયાને મારેલુ તાળુ કોઇ સાધન વડે તોડી ઘરમાં પ્રવેશ કર્યો હતો. ત્યારબાદ તે ચોરે ઘરના કબાટમાંથી રોકડા ૭૦,૫૦૦ રૂપિયા, બે ગેસ સિલીન્ડર, મિક્ષર જ્યુસર અને આશરે ૨ તોલાની બે નંગ સોનાની બંગડી તેમજ કબાટમાં મુકેલા સ્ટેટ બેંકનો એટીએમ કાર્ડ ચોરી કરી નાસી ગયો હતો.  શુક્રવારે વહેલી સવારે તે અજાણ્યા ચોરે જમનાબેનના એ.ટી.એમ. કાર્ડનો ઉપયોગ કરી પહેલા ૧૦ હજાર રૂપિયા, ૫ હજાર રૂપિયા અને અંતમાં ૫૦૦ રૂપિયા મળી કુલ ૧૫,૫૦૦ રૂપિયા ઉપાડી લીધા હતા. એ.ટી.એમ.માંથી પૈસા ઉપાડતા જ જમનાબેનના ફોન પર પૈસા ઉપાડ્યા હોવાના મેસેજ ગયા હતા. જોકે તે બાબતે જમનાબેને ધ્યાન આપ્યુ ન હતુ. જ્યારે સવારે પાડોશીઓ જમનાબેનનું ઘર ખુલ્લુ જોઇ અને ઘરનો સામાન અસ્ત વ્યસ્ત જોતા જમનાબેનનો સંપર્ક કર્યો હતો. જેથી જમનાબેન અને તેમની પુત્રી કિંજલબેન તાત્કાલિક નવસારી કડિયાવાડ આવી ગયા હતા.  જ્યાં તેઓએ ઘરની તપાસ કરતા રોકડા રૂપિયા, ગેસ સિલીન્ડર, મિક્ષર જ્યુસર અને સોનાની બંગડીઓ ગાયબ જણાતા ચોરી થઇ હોવાનું ધ્યાને આવ્યું હતુ. આ ઘટના અંગે મોડી સાંજ સુધી પોલીસ મથકે કોઇ ફરિયાદ નોîધાઇ ન હોવાનું જાણવા મળ્યુ હતુ. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-55044798383217744792019-03-15T10:35:00.002+05:302019-03-15T10:35:43.698+05:30
નવસારી જિલ્લામાં પબ-જી અને મોમો ચેલેન્જ મોબાઇલ ગેમ્સ રમવા પર પ્રતિબંધ
ડિજીટલ ઇન્ડિયામાં રમકડાઓોનું સ્થાન મોબાઇલે લીધુ છે, જેમાં કિશોર અને યુવાનો મોબાઈલ ગેમ્સના રવાડે ચડી જાય છે. જેમાં પબ-જી અને મોમો ગેમ્સના કારણે તેમના વ્યવહારોમાં બદલાવ જાવા મળવાની સાથે તેઓ હિંસક વલણ અપનાવતા હોવાનુ તારણ સામે આવતા જ નવસારી જિલ્લા વહીવટી તંત્ર પણ ચિંતિત બન્યુ છે. સાથે જ જિલ્લા કલેક્ટરે પબ-જી અને મોમો ચેલેન્જ ગેમ્સ ઉપર પ્રતિબંધ ફરમાવતુ જાહેરનામુ બહાર પાડ્યુ છે. જાહેરનામાનો ભંગ કરીને કોઇપણ ઉપરોક્ત બંને ગેમ્સ રમતા જણાશે, તો તેમની સામે કાયદાકિય પગલા લેવાની જાગવાઇ પણ કરવામાં આવી છે.  ડિજીટલ યુગ અને ઇન્ટરનેટની દુનિયામાં મોબાઇલે વિશ્વને નાનુ કરી નાંખ્યુ છે. મોબાઈલમાં અભ્યાસથી લઇને મનોરંજન તેમજ એકાઉન્ટથી લઇને ધંધાકિય એપ્લીકેશનો દિવસેને દિવસે વધતી જાય છે. ખાસ કરીને નાના બાળકો, કિશોરો અને યુવાનો મોબાઇલ ગેમ્સ પાછળ ઘેલા બનતા હોય છે. જેમાં ઘણી ગેમ્સ એવી છે, જે થોડા સમયમાં કિશોરો અને યુવાનોમાં એટલી પ્રચલિત બની છે, કે ગેમ્સના સારી અસરને બદલે માઠી અસરો સમાજમાં જાવા મળી રહી છે. ખાસ કરીને હાલમાં કિશોરો અને યુવાનોમાં પબ-જી અને મોમો ચેલેન્જ નામની ગેમ્સ એટલી જામી છે કે તેઓ કલાકોના કલાકો એની પાછળ કાઢી નાંખતા હોય છે.  જેના કારણે એમના અભ્યાસ પર અસર થવાની સાથો સાથ તેમના વર્તન, વાણી અને વિકાસ પર પણ માઠી અસર થઇ રહી છે. બંને ગેમ્સના કારણે તેમનામાં હિંસક વૃત્તી વધી રહી હોવાનું તારણ પણ જાણકારોએ કાઢ્યુ છે. જેથી નવસારી જિલ્લા કલેક્ટર અને મેજીસ્ટ્રેટ ડો. એમ. ડી. મોડિયાએ જાહેર સલામતી અને સુરક્ષાને ધ્યાને રાખીને પબ-જી અને મોમો ચેલેન્જ નામની બંને મોબાઇલ ગેમ્સ નવસારી જિલ્લામાં રમવા પર પ્રતિબંધ ફરમાવતુ જાહેરનામુ બહાર પાડ્યુ છે.   જો કોઇ ગેમ્સ રમતું જણાય, તો પોલીસ મથકે જાણ કરો  જિલ્લા કલેક્ટર અને મેજીસ્ટ્રેટે નવસારીજનોને અપીલ કરી છે કે આ બંને ગેમ્સ કોઇ રમતુ જણાય, તો તાત્કાલિક નજીકના પોલીસ મથકે લેખિત અથવા મૌખિક રૂપે જાણ કરવી. જ્યારે જાહેરનામાનો ભંગ કરનાર સામે ફોજદારી અધિનીયમ ૧૮૬૦ ની કલમ ૧૮૮ અને ગુજરાત પોલીસ એક્ટની કલમ ૧૩૫ હેઠળ કાયદાકિય કાર્યવાહી કરવામાં આવશે. જાકે આ જાહેરનામામાંથી ગુનાના તપાસ  કામગરીરી અને શૈક્ષણિક સંશોધનના સંદર્ભે થતી કામગીરીને બાકાત રાખવામાં આવી છે. Kalpesh Kevathttps://plus.google.com/114868386505436762707noreply@blogger.comtag:blogger.com,1999:blog-8130755525004602296.post-17582130930615592622019-03-15T10:04:00.001+05:302019-03-15T10:04:19.727+05:30
અકસ્માત મુદ્દે નવસારી કમલમ સમરાંગણ બન્યું, કાર્યકરો વચ્ચે છુટ્ટા હાથની મારામારી
નવસારીમાં ગુરૂવારે નવસારી લોકસભા -25 માટે નવસારી નાં ભાજપ કાર્યાલય કમલમ ખાતે સંભવિત ઉમેદવારો તેમના સમર્થકો સાથે આવ્યા હતા જેમાં સાંજના સુમારે સુરતની ચાર વિધાનસભા વિસ્તારનાં સમર્થકો સંભવિત ઉમેદવારો સાથે આવ્યા હતા, જેમાં કોઈ બાબતે બીલીમોરા શહેર ભાજપ પ્રમુખ તથા સુરતનાં સમર્થક સાથે કોઈ બાબતે બોલાચાલી થતા બીલીમોરા શહેર ભાજપનાં પ્રમુખે સુરતનાં યુવાનને લાફો ઝીંકી દઈ લાતો મારી હતી. જોકે આ બાબતે વધુ સંઘર્ષ થાય તે પહેલા જ નવસારી ભાજપનાં અગ્રણીઓએ બંને યુવાનોને છુટા પાડી મામલાનું સમાધાન કરાવ્યું હતું. જોકે આ ઘટનાનાં ભાજપના કાર્યકરોમાં ઘેરા પ્રત્યાઘાત પડ્યા હતા.  ગુરૂવારે લોક્સભા બેઠક નવસારી માટે 7 વિધાનસભાના સંભવિત ઉમેદવારોએ તેમના સમર્થકો સાથે સવારથીજ ઉમટયા હતા, જેમાં સાંજ સુધીમાં શાંત વાતાવરણમાં રજૂઆત કરવામાં આવી હતી. સાંજે લીંબાયત વિધાનસભાનાં સમર્થકો પણ આવ્યા હતા. જેમાં સુરતનાં કૃપેશ નામનો સમર્થક તેની કાર લઇને કમલમ ખાતે આવતો હતો ત્યારે રસ્તા પરથી પૂર્વ ધારાસભ્ય લક્ષ્મણ પટેલ પસાર થતા હતા. એ સમયે કારચાલકે કાર પૂરઝડપે લાવી લક્ષ્મણભાઈને અડફેટે લેવા જતો હતો ત્યારે લક્ષ્મણભાઈ ત્યાંથી ખસી જતા અકસ્માતથી બચી ગયા હતા.  આ બાબતે બીલીમોરા ભાજપનાં શહેર પ્રમુખ પ્રજ્ઞેશ પટેલને ખબર પડતા સુરતના કાર ચાલક કૃપેશ નામના યુવાનને વાત કરતા કૃપેશે પણ વળતો જવાબ આપતા પ્રજ્ઞેશે યુવાનને લાફો ઝીંકી દઈને લાત પણ ઉગામી હતી. આ ઘટના બાદ સુરતના સમર્થકો આવતા મામલો વધુ વણસે તે પહેલા નવસારી ભાજપનાં અગ્રણીઓ ભુરાભાઈ તથા નરેશ પટેલ, મિરલ પટેલે આવીને બંને યુવાનોને છુટા પાડ્યા હતા. જોકે કમલમ ખાતે બનેલી ઘટના નગરજનોમાં ચર્ચાનો વિષય બની હતી.   અકસ્માતની સ્થિતિ ઉભી થતા બોલાચાલી થઇ  ભાજપ કાર્યલય ખાતે અમે હાજર હતા ત્યારે અજાણ્યો યુવાન કાર લઇને ઝડપથી ધસી આવ્યો હતો ત્યારે અકસ્માત થાય તેવી સ્થિતિ ઉભી થઇ હતી. તેને કહેવા જતા જીભાજોડી થતા તેને તે બાબતે કહેવા જતા થોડી માથાકૂટ થઇ હતી. જોકે બાદમાં બધું સમુસુતરું પાર પડ્યું હતું એટલે વિવાદનો કોઈ પ્રશ્ન નથી. - પ્રજ્ઞેશ પટેલ, પ્રમુખ, બીલીમોરા શહેર ભાજપ Kalpesh Kevathttps://plus.google.com/114868386505436762707noreply@blogger.com